Penginapan penuh gaya

Dorsett Hartamas, satu nama yang cukup gah kerana berada di lokasi elite. Ini membuatkan Dorsett Hartamas menjadi tumpuan ramai, bukan sekadar ahli perniagaan yang hadir untuk menginap seketika sahaja memilih hotel ini malah mereka yang berada di kawasan berhampiran juga gemar menginap di Dorsett Hartamas. Apa bak orang kata staycation! Memang menarik pun kalau hotel ini dijadikan sebagai satu lokasi untuk anda menghabiskan hujung minggu anda dengan ahli keluarga di hotel ini.

Harga yang amat berpatutan serta fasiliti yang cukup menarik seperti swimming pool, gym, bilik mainan khusus untuk anak kecil, kafe yang di reka dan hias yang cukup sempurna untuk bersantai membuatkan Dorsett Hartamas menjadi bualan. Lokasi yang terletak di kejiranan Sri Hartamas yang happening dan bersebelahan dengan Istana Negara ini membuatkan pemandangan Hotel Dorsett ini lebih istimewa dari yang lain. Dorsett Hartamas telah dibuka pada 8 Ogos 2018. Dorsett Hartamas juga membawa #StayVibrant #StayLocal ini amat seseuai dengan konsep moden stylish yang diketengahkan.

Hotel ini menawarkan 290 bilik dengan ketinggian siling double volume untuk memberi impak pada lobi agar lebih gah dan elegan dalam sentuhan. Kemudahan 3 fungsi pelbagai hotel menawarkan ruang tamu ruang dalaman yang terdapat di kawasan seluas 3,230 kaki persegi (300 meter persegi) terletak di Mezzanine Floor; dilengkapi dengan WiFi untuk sambungan lancar dan yang menariknya ketinggian kaca membuatkan sinar cahaya matahari masuk dengan sempurna dalam ruang lobi hotel ini. 290 bilik dan suite di Dorsett Hartamas direka dengan penuh menarik dan selesa untuk semua pelanggan
dilengkapi Wi-Fi, televisyen LCD 40 “dengan saluran satelit, rangkaian eksklusif Dorsett, kelengkapan tandas, bilik mandi dan kemudahan membuat kopi dan teh. Menginap di Superior pastinya menjanjikan keselesaan dan rasa santai.

Manakala, Suite Dorsett dilengkapi dengan katil bersaiz king yang selesa, bilik persalinan dan ruang tamu dengan dilengkapi set sofa single dan sofa dua tempat duduk,serta bilik mandi yang lengkap. Menarik bukan, ciri moden dalam suntikan mewah yang bersahaja membuatkan ia masih mengekalkan ciri chic yang menjadi pilihan Dorsett Hartamas ini. Restoran TableTalk yang sentiasa menghidangkan juadah yang pastinya menyelerakan semua pelanggan ini diuruskan oleh Dorsett F & B Sdn Bhd dan dibuka secara rasminya pada 16 Januari 2019. Konsep kafe lounge, Table Talk menawarkan pilihan makanan dari kepakaran Chef tempatan dengan menu a-la-carte dan juga buffet. Restoran ini selesa untuk menempatkan160 orang. Susun atur yang sempurna membuatkan ruang makan disini lebih selesa. pemilihan meja panjang dan ruang makan dengan bangku tinggi yang menghadap ke jalan di luar dapat dilihat dari tingkap restoran ini. Cukup mendamaikan sambil menghirup secawan kopi panas.

Bukan sekadar ini sahaja yang terdapat di Dorsett Hartamas, terdapat kemudahan lain yang pastinya menjanjikan kepuasan pada para pelanggan kolam renang pada aras bumbung serta studio kecergasan yang dilengkapi dengan semua kardio moden dan peralatan latihan. Untuk peminat foto, ini pasti menjadi tempat matahari terbit dan ditetapkan; pandangan 360 ° dari pemandangan KL yang cukup indah. Bagi keselesaan ahli keluarga yang mempunyai anak kecil terdapat juga Kelab kanak-kanak di Rooftop yang selesa dan selamat untuk mereka menghabiskan masa berjam-jam.

Dorsett Hartamas ini juga menyediakan perkhidmatan ulang alik percuma untuk kemudahan para tetamu. Laluan perkhidmatan ulang alik termasuk MRT Pusat Damansara, Pavilion, Publika Shopping Mall, Solaris, 1 Mont Kiara, Suria KLCC dan Central Market. Menarik bukan! Dorsett Hartamas secara aktif merangkul kempen pemasaran jenama global kumpulan antarabangsa. Tetamu yang menginap di Dorsett akan menikmati penginapan penuh 26 jam- masa daftar masuk yang fleksibel dan lengkap 26-jam tinggal – untuk dipadankan. Jika anda mendaftar masuk pada pukul 8 malam, anda boleh menggunakan keseluruhan 26 jam dan daftar keluar pada 10 malam keesokan harinya!

Penginapan penuh 26-jam disediakan secara eksklusif untuk para tetamu yang menempah secara langsung melalui rasmi laman web hotel dan tertakluk kepada semua jenis bilik. Masa daftar masuk dan keluar yang fleksibel adalah tertakluk kepada ketersediaan bilik; masa daftar masuk dan keluar yang dipilih mesti disediakan sekurang-kurangnya 72 jam sebelum ketibaan; dan tertakluk kepada ketersediaan bilik. Inisiatif lain yang diperkenalkan di Dorsett Hartamas ialah Dorsett 3 Wishes (# dorsett3wishes) pakej bilik. Pakej bilik ini disertakan dengan 35% off. 3 ‘Wishes’ yang dipilih sendiri yang akan diberikan tanpa tambahan caj. Semasa proses tempahan, pilih dan pilih dua permintaan daripada:
• Daftar keluar lewat hingga 3 petang
• Menaik taraf bilik percuma ke kategori seterusnya
• Pengalaman Bar Mini tempatan
Permintaan ke-3 akan diberikan pada titik pemeriksaan. Berikan harapan dan anda boleh nikmati salah satu daripada yang berikut:
• A Dorsett Teddy
• A Dorsett Payung
• A Dorsett Reusable Straw Stainless Steel
• Beg Belanja Mesra Alam Dorsett
• Kadar Diskaun Terbaik 40% untuk lawatan seterusnya

Para tetamu yang menginap di Dorsett Hartamas akan dijemput ke Dorsett Hour eksklusif (#dorsetthour). Diadakan pada setiap hari Rabu, para tetamu akan dihidangkan minuman dan makanan ringgan percuma selama sejam dan berpeluang untuk berinteraksi dengan pihak hotel pada tahap yang lebih peribadi. Sekali sebulan, Dorsett Hour akan mengambil tema yang unik untuk dijadikan acara di Dorsett. Manakala Zumba Hour and Wellness Saturday Hour akan menjadi tarikan di Dorsett ini.

Di Dorsett Hartamas, semua orang dianggap seperti keluarga. Kesejahteraan pelanggan adalah keutamaan mereka dan semua rakan sekutu Dorsett Hotel terlatih dalam hal ini untuk memastikan bahawa anda, tetamu yang dihargai, dan dapat menikmati pelbagai kemudahan yang disediakan. #dorsettcompack; yang menawarkan tetamu pilihan bulu mikrofiber pada bantal untuk tidur malam yang baik dan perkhidmatan pembungkusan vakum yang membolehkan tetamu untuk mengemas lebih banyak ke dalam beg mereka untuk perjalanan seterusnya. Perkhidmatan ini boleh didapati di lobi hotel dengan caj RM8.00 bagi setiap beg vakum.

Sejajar dengan misi kumpulan untuk operasi yang mampan dan mesra alam sekitar, Dorsett Hartamas seperti hotel Dorsett lain telah memperkenalkan Dorsett Ecovalue + (#dorsettecovalue) program. Bertujuan untuk mengurangkan jejak karbon di hotel, tetamu yang menginap minimum tiga malam digalakkan untuk tidak mengunakan perkhidmatan pengemasan semasa penginapan di Dorsett Hartamas dengan program ini akan dianugerahkan bagi mereka dalam pemuliharaan alam sekitar. Untuk penginapan mesra alam dan dinikmati di mana keadaan kesejahteraan dan keselesaan untuk pelanggan dari Dorsett Hartamas.

Untuk membeli sebuah mesin basuh bagi kegunaan dirumah bukanlah satu keputusan yang boleh kita buat dalam keadaan tergesa-gesa dan tanpa kaji selidik. Mana tidaknya, harga mesin basuh bukan lah murah. Ia boleh dianggap sebagai satu pelaburan masa panjang. Kenalpasti dahulu jenis mesin basuh yang sesuai dengan penggunaan anda, dan kualiti yang ditawarkan.

Kali ini melalui perkongsian ilmu dari Bella Bahari, beliau telah bantu senaraikan kelebihan dan kekurangan mesin basuh jenis front loader. Jadi, bagi anda yang sedang berkira-kira nak beli mesin basuh baru, boleh cuba semak checklist ini.

MESIN BASUH FRONT LOADER – Pros & Cons

Saya dulu tinggal di UK hampir 7 tahun, jadi memang biasa sangat guna front loader ni (UK hanya guna front loader untuk jimat space/takde basah2). Now kat Malaysia masih guna front loader sejak 2 tahun lepas sebab kawasan yard sempit.

KELEBIHAN :
1) Jimat ruang, boleh stack dengan dryer. Kalau taknak stack pun, atas machine masih boleh letak barang.
2) Jimat air. Front loader guna kurang separuh daripada air biasa untuk top loader.
3) Boleh adjust temperature. Contoh nak basuh baju cotton, atau yang nak disinfect sampai 60°C, ada yg lebih.
4) Nampak mahal. Kah!

KEKURANGAN :
1) Average masa basuh baju lagi lama daripada top loader. (Saya rasa biasa je, tapi ni salesperson cakap)
2) Kena guna specific detergent. Kadang depa panggil HE (high efficiency) detergent. Pastikan tulis LOW SUD (buih sikit). Since front loader guna air sikit, buih kena sikit, kalau tak buih melekat dalam machine so machine cepat rosak, atau baju tak bersih sebab tak bilas betul2/tak cukup air bila buih banyak sangat.
3) Capacity selalunya limited. Average front loader 7-9kg. Ada yg sampai 14kg, tapi harga pun mungkin mencanak.
4) Harga average front loader lagi mahal daripada top loader.
5) Jenis detergent limited. So far saya jumpa Top, Persil & Breeze biru sahaja.
6) Harga detergent lagi mahal daripada biasa. Tapiiiii since guna detergent sikit je (1 scoop je, sebab HE detergent cleaning power hebat, and nak elakkan buih banyak), so total usage mungkin lagi jimat.
7) Perasaan saya baju lagi senang kepam, walaupun sidai open air/bawah matahari. Compared to top loader. Taktau la saya je ke, atau humidity Malaysia ni membuatkan basuh baju air sikit jadi senang kepam. Kat UK ok je. (UK negara sejuk & kering, Malaysia kategori panas & lembap). Tapi ni perasaan saya je kot.
8)Front loader takleh masuk baju dah once dah start running, kalau idok air dia melimpah. Top loader dah jalan separuh masa pun boleh tambah baju lagi.

Kesimpulan:
Saya still prefer top loader, sebab rasa lagi bersih/baju lagi fresh/ kapasiti besar boleh basuh duvet. Taaapiiiii faktor space membuatkan saya ambik front loader.

** Nota kaki:

– Nak stack washer/dryer kena guna bracket. Gambar ni tak sama sebab kontraktor tak pandai align. Kami dah alih bagi sama.
– Saya hanya pernah guna brand Electrolux, so tak boleh komen brand lain.
– Isu kepam: Detergent Top kurang sikit tahap kekepaman (?), cuma anak kami kulit sensitif jadi hanya boleh guna Persil. Dan kami tak guna softener langsung sebab again, anak kulit sensitif. Satu lagi, saya sangat sensitif dengan bau2. Suami cakap takde masalah kepam ke apa. Tapi saya memang particular bab2 laundry fresh ni.

Selamat memilih!

KREDIT : BELLA BAHARI

Batu blok angin ini secara tradisionalnya digunakan untuk menyediakan sirkulasi pengudaraan semulajadi di dalam kediaman. Kebiasaanya ia digunakan pada bahagian atas bingkai cermin, dinding bilik air, dapur dan sebagainya. Disebabkan ia mempunyai rekaan yang pelbagai, ia sesuai diolah menjadi sesuatu yang unik seperti dinding pemisah ruang. Secara tidak langsung, ia menjadi karakter tambahan kepada keseluruhan nilai seni bina terhadap ruang tersebut.

DI sini, IMPIAN berkongsi idea kaunter pulau atau island counter yang menggunakan batu blok angin

Keadaan Covid-19 semakin membimbangkan. Bukan sahaja Covid-19 yang mengancam kesihatan dan keselamatan kita. Sebenarnya, terdapat banyak lagi bakteria dan virus yang perlu kita waspada. Tanpa kita sedari, barang di sekitar yang kita gunakan adalah logistik bagi bakteria dan virus berbahaya hinggap ke badan.

Public Health Malaysia turut berkongsi 9 barang yang kita gunakan harian menjadi tempat pembiakkan bakteria dan virus walaupun pada zahirnya kelihatan bersih.


Struktur Kemas Kayu Balau Jadikan Kediaman Ini Lebih Menonjol

Penggunaan elemen landskap yang minimum bertujuan untuk menonjolkan nilai arkitektural yang terdapat pada banglo dua tingkat setengah ini. Pemiliknya Morgan telah memberi kepercayaan penuh kepada Supercool Creative Culture Sdn. Bhd. untuk menata hias keseluruhan laman rumah supaya tampak kemas dan rapi. Untuk memenuhi permintaan pemilik, pereka telah memberi keutamaan kepada reka bentuk struktur pergola di bahagian balkoni dan reka bentuk pagaran. Keseluruhan reka bentuk menggunakan kayu balau yang berkonsepkan moden.

Di samping itu juga, pintu pagar automatik turut direka bentuk mengikut reka bentuk bingkai kayu pada dinding tembok pagar. Penggunaan kayu balau menyerlahkan rona warna eksklusif pada reka bentuk tersebut. Untuk mengurangkan impak pada dinding tembok pagar, beberapa jenis softscape di bahagain dalam lot turut ditampilkan. Penggunaan tumbuhan renek seperti Codieum variegatum, Zephyranthes rosea memberi kepelbagaian warna pada lantai laman. Untuk memberi impak vertikal pada latar dinding, penggunaan tumbuhan yang memerlukan penjagaan minimum seperti cycas spp., yucca dan pohonan bonsai yang menghijau meredupkan pandangan pada ruangan ini. Jom kita lihat hasil sentuhan Supercool ini.

Menanam sayur-sayuran sendiri sememangnya amat lah digalakkan kerana ia bebas daripada bahan kimia yang berlebihan sepertimana yang terdapat di pasaran. Sebenarnya tidak susah untuk menjaga pokok sayuran yang ditanam sendiri dari segi pembajaan dan serangan serangga perosak. Dalam masa yang sama tidak dinafikan serangga perosak akan hinggap dan memakan sayur-sayuran anda. Ini panduan dan langkah mudah untuk menghindar serangan serangga perosak tanpa menggunakan racun serangga.

Pokok Bay atau Laurus nobilis di dalam nama botani merupakan sejenis tumbuhan dari rumpunan keluarga avocado iaitu Lauraceae. Mempunyai banyak nama jolokan lain seperti Bay Laurel, Sweet Bay, Indian Bay, Sweet Laurel, Grecian Laurel, Roman Laurel, Nobel Laurel, Poet’s Laurel, Apollo’s Bay leaf dan Bay leaf, ia tumbuhan berbau harum, malar hijau, berdaun renek tetapi boleh membesar sehingga mencecah 60 cm.

Untuk tujuan bertaman, Pokok Bay akan dipotong sehingga 8 cm atau kurang. Memandangkan pokok ini mudah dipangkas dan dapat mencipta sebuah bentuk seni hortikultur yang menarik, ia akan dibentuk menjadi sebuah piramid malar hijau yang dapat mengindahkan sesebuah laman. Bentuk dan permukaan  daun Bay agak kasar, lebat, bujur, berwarna hijau gelap berkilat serta lingkungan panjang daun ialah di antara dua sehingga empat sentimeter.

RAHSIA HEBAT UNTUK KULINARI

Pokok Bay menjadi anugerah yang bernilai dan mengkagumkan dek kerana fungsi yang dimiliki  begitu luas dan banyak. Di dalam bidang kulinari misalnya, daun Bay telah menjadi salah satu rempah rahsia yang sempurna di dalam masakan dan digunakan secara komersial di peringkat antarabangsa. Penggunaan daun Bay dalam seni kulinari begitu mengujakan kerana tiada rempah dan rasa yang mampu menggantikan keunikan rasa yang terhasil dari daun Bay.

Meneliti secara saintifik elemen-elemen yang dimiliki di dalam helaian daun Bay ini, ia mengandungi estrogel dan ‘volatile compound’ yang memberikan ‘soothing element’ untuk menyeimbangkan rasa panas dan rasa rempah. Kandungan daun Bay ini yang memiliki keasidan dan kompenen herba di dalam sesuatu masakan, sangat membantu mengenakkan lagi rasa sup, rebusan, sos mahupun stok.

Ternyata gandingan daun Bay bersama bawang putih dan minyak zaitun memberikan impak trifecta di dalam rasa masakan yang menggunakan teknik ‘slow cooked’ seperti masakan kekacang dan daging ataupun masakan tumisan untuk udang dan ikan. Rahsia penggunaan daun Bay yang segar lebih menjadikan masakan tersebut bertambah enak berbanding menggunakan daun Bay yang telah dikeringkan.

MENJADI REMEDI 1001 PENYAKIT

Daun herba yang mempunyai bau tajam dan sedikit rasa pahit ini mengandungi pati esen dan Eucalyptol. Kandungan aktif ini mampu menghalau serangga dari memasuki ruang dapur. Lagi satu elemen aktif di dalam daun Bay ialah Polyphenol. Ia amat berguna sebagai remedi merawat beberapa jenis penyakit di antaranya ialah penyembuhan lebam atau luka badan. Kajian dari beberapa jurnal pada tahun 2006 dan 2011 menemui kehebatan daun Bay yang boleh menyembuhkan luka dalam masa 10 hari. Esktrak daun Bay yang ditemui mempunyai antimicrobial mampu menentang pathogens termasuklah Staphylococcus aureus, Streptococcus pyogenes, Aspergillus fumigatus dan Candida albicans.

Di dalam jurnal Clinical Biochemistry and Nutrition yang dibuat pada tahun 2009 telah mengesan seseorang yang menerima satu gram hingga tiga gram daun Bay setiap hari selama sebulan akan mendapati kandungan glukosa di dalam darah semakin menurun. Tidak hanya itu, penurunan kolestrol dan triglycerides turut terkesan. Memandangkan diabetes juga menjadi punca kepada penyakit serangan jantung, kajian telah dapat membuktikan daun Bay turut menghalang dari serangan penyakit tersebut. Tumbuhan ini juga melegakan seseorang dari batuk, bronchitis, selesema dan jangkitan dada. Ia juga terbukti berkesan menghilangkan sakit kepala, bengkak, rheumatic dan artritis. Disamping itu, seseorang yang mengalami demam panas atau demam selesema apabila diaplikasikan daun Bay kepadanya, ia  dapat membuatkan pesakit berpeluh, demam semakin berkurangan serta cepat melegakan selesema. Tanaman ini begitu baik untuk tujuan meyembuhkan masalah pencernaan dan mengurangkan flatulence.

PROSES PENANAMAN DAN PENJAGAAN

Pokok Bay perlu ditanam di dalam tanah yang bersaliran baik dan mempunyai kandungan kompos yang mencukupi. Tanaman ini boleh hidup dengan subur di dalam kadar pH tanah di antara 4.5 hingga ke 8.3. Habitat penumbuhannya dapat diperlahankan apabila dibesarkan di dalam pasu. Oleh kerana itu, daun Bay mudah ditanam secara indoor atau dalam kawasan yang berbumbung.

Proses pembiakan pokok Bay boleh dilakukan dengan teknik keratan batang ataupun air layering. Air layering akan melukakan pokok tersebut dan dibungkus dengan lumut sphagnum. Akar pokok Bay yang terluka akan ditumbuhi dengan akar. Akar tersebut kemudiannya boleh dipotong dan ditanam.

Tanaman ini sebaik-baiknya di tanam sama kedalamannya ketika ia berada di pasu yang pertama ia ditempatkan. Mempunyai akar yang sangat pendek menjadikan tumbuhan ini  memerlukan penyiraman yang kerap lebih-lebih lagi di saat musim kering.

Dari sudut pemangkasan, pokok Bay sebaik-baiknya selalu ditangkas untuk memastikan ianya dalam bentuk yang baik.

Pada kebiasaannya, pokok Bay bebas dari masalah serangga perosak. Istimewanya lagi,  pokok Bay berperanan menghalang serangga perosak dari memusnahkan tanaman lain. Walaubagaimanapun, kehadiran rama-rama yang gemar membebaskan telur diantara dua helai daun Bay dan mengakibatkan daun tersebut terlekat dalam keadaan berkapas (cottony fluff) tentu menyakitkan ‘pandangan’.  Namun yang demikian, permukaan tersebut boleh dihilangkan dengan cara menanggalkan secara lembut ‘cottony fluff’ itu dan buangkan larva atau telur rama-rama yang ada di bahagian daun tersebut.

PROFIL TAMAN
Lokasi : Manir, Terengganu
Nama Pemilik : Hasmuni Bin Bahaman
Jenis kediaman : Rumah kampung
Konsep taman : Kampung
Tempoh huni : 15 tahun

Kehidupan di kampung banyak mengajar kita erti bermasyarakat. Persekitaran yang damai dan tenang menyenangkan komuniti berhubung mesra dan saling membantu. Banyak masa santai digunakan untuk mengeratkan silaturahim dan selebihnya memenuhi keinginan tertentu setelah kerja-kerja harian diselesaikan. Antara lain, ada di kalangan mereka yang mempunyai minat dalam menghias halaman kediaman mereka.
Majoritinya halaman rumah kampung adalah luas. Selain menyediakan ruang sebagai tempat anak dan cucu bermain, kebiasaannya pemilik rumah akan menghiasi halaman mereka dengan pokok buah-buahan, bunga-bunga dan tanaman herba. Satu keganjilan sekiranya terdapat rumah yang tidak dipenuhi dengan pokok-pokok hiasan.

Edisi LAMAN Impiana kali ini berpeluang memaparkan keindahan sebuah taman kampung di Beladau Kolam, Manir, Terengganu Darul Iman. Rumah kampung yang dimiliki oleh sepasang suami isteri ini memperlihatkan hiasan halamannya yang berbeza. Setiap spesies tanaman dipilih, dijaga rapi dan disusun indah, menzahirkan kreativiti pemiliknya.

Menurut pemilik “Kediaman ini asalnya adalah peninggalan ibu mertua saya. Memandangkan tiada sesiapa yang menguruskan kediaman ini jadi saya sekeluarga mengambil keputusan untuk berpindah ke sini sejak 15 tahun dahulu. Saya pula sememangnya minat dengan seni hiasan landskap maka saya cuba untuk mencantikkan halaman kediaman ini sedikit demi sedikit sehingga sekarang. Segala-galanya saya lakukan hasil kerja tangan sendiri bermula dari menanam pokok hinggalah ke kerja-kerja kayu”, terang pemilik ramah.

Elemen yang menarik perhatian di kediaman pemilik salah satunya adalah laluan pejalan kaki. Penggunaan bahan berlainan sebagai kemasan laluan pejalan kaki, menyediakan alternatif kepada tetamu. Alternatif pertama, menggunakan kemasan batu-batu kecil dan digabungkan bersama batu bata bersaiz sama berwarna perak bertindak sebagai edging, memisahkan dengan spesies tanaman. Manakala alternatif kedua, pemilik memilih gabungan kepingan konkrit dan diselang-selikan dengan hamparan rumput. Batu-batu kerikil mengambil tempat di kiri kanan laluan ini secara tidak langsung menjadikan laluan lebih luas. Tetamu pasti akan merasai kelainan tekstur apabila berpeluang menggunakan kedua-duanya. Pemilik bijak memilih dan menyusun elemen-elemen ini agar kelihatan seimbang.

Selain daripada itu, pemilik juga menggunakan bongkah-bongkah batu bersaiz sederhana berwarna perang yang diletakkan secara berkelompok dan individu. Kelihatan juga struktur binaan konkrit yang dihiasi lampu hiasan.

Apa yang menariknya dan paling ketara ialah, pemilik banyak menggunakan pasu pelbagai bentuk, saiz, ketinggian dan warna di sekitar kediamannya. Susun atur, peletakan dan kombinasi elemen landskap kejur tersebut begitu harmoni berada di celah-celah spesies tanaman yang lain. Kaedah penggunaan pasu, selain daripada menyenangkan kerja-kerja penyelenggaraan, ianya juga dapat mewujudkan kelainan kepada taman ini.

Walaupun halamannya tidak sarat dengan pelbagai spesies tanaman, namun ternyata pemilihan spesies tertentu begitu menyerlah dan amat berbeza berbanding dengan rumah-rumah di sekitarnya. Pemilik banyak menggunakan spesies Cycad sebagai kunci pemilihan landskap lembut. Tetamu sudah pasti teruja dengan susun atur dan hierarki spesies tanaman ini. Spesies Cycas rumphii, yang mempunyai kadar pertumbuhan agak lambat bukan sahaja ditanam di kawasan tanah lapang, malah terdapat juga yang ditanam di dalam pasu. Kaedah penanaman, lokasi dan hierarki spesies ini akan menarik tumpuan tetamu bila berada di taman ini.

Pemilihan spesies yang membesar ke atas dan tumbuh secara individu memudahkan penjagaan dan tidak kelihatan serabut. Spesies Aloe vera, Yucca spp, Alocasia macrorrhizos, Draceana draco, Sansevieria trifasciata atau pokok lidah jin dan Heliconia kelihatan begitu menarik kerana kepelbagaian warna daunnya.

Bagi menyuntik rona, spesies Wedelia tribolata ditanam secara kelompok bersama-sama dengan tanaman renek berwarna yang lain, di tepi laluan pejalan kaki. Pokok memanjat berdaun lebat ditanam pada bahagian struktur trelis di satu sudut, bagi memberi teduhan di bahagian serambi rumah pada waktu-waktu tertentu, membolehkan pemilik sekeluarga berehat di ruang tersebut. Pokok-pokok Bucida pula bertindak sebagai pokok utama kelihatan begitu menyerlah dengan dedaun putihnya.

Pemilihan spesies tanaman tersebut bukan sahaja menjimatkan ruang. Lebih dari itu, ianya memerlukan penjagaan yang minimum. Justeru masa, tenaga dan perbelanjaan boleh dikurangkan bila mana soal penjagaan diambil kira.

“Urusan penjagaan taman ini semuanya saya lakukan sendiri, dari segi menanam, membina struktur kejur, membaja, menyiram dan segala-galanya adalah keringat sendiri tanpa bantuan sesiapa. Bagi saya tiada istilah penat atau berat kerana minat yang menebal. Kebiasaannya masa yang diperuntukkan tidak menentu, sekitar dua atau tiga jam saya habiskan ketika berada di taman”, tambah pemilik lagi.
Menurut pemilik lamannya tidak pernah memberi sebarang masalah asalkan rajin menjaga maka maintenance pasti mudah dan tidak rumit.


(VIDEO) Nak Pokok Ros Tak Putus Berbunga Lebat, Guna Teknik “Deadheading”

Untuk memastikan pokok ros anda sentiasa mekarberbunga, bukan baja sahaja yang menjadi peranan. Penjagaannya juga perlu diuruskan. Teknik deadheading memainkan peranan.
Teknik deadheading dapat menggalak pertumbuhan atau penghasilan tunas dan kudup bunga baru dengan cepat.

Tambahan, sistem pokok dapat fokus ke bahagian lain yang lebih memerlukan berbanding bahgian bunga yang selesai berkembang

Nak tahu teknik deadheading yang betul, tonton video yang disediakan

Tip hias bilik tidur, sama ada keluar sikit modal atau guna je barang sedia ada. Mungkin ada ketikanya kita sudah bosan dengan susun atur bilik yang sedia ada. Itu petanda sudah tiba masanya untuk kita ‘mengubah’ susun atur bilik tidur.

Seharian sibuk dengan urusan kerja pastinya anda mahu berehat di kamar tidur yang selesa dan menenangkan. Bila sudah terlalu biasa dengan keadaan ‘suasana’ dalam bilik tidur, teringin juga hendak berubah angin.

1. MENGUBAH KEDUDUKAN KATIL

Ini antara cara yang tak perlu keluarkan kos anda pun. Hanya gunakan sedikit tenaga. Ya, perkara pertama untuk anda lakukan perubahan adalah dengan mengubah atau menukar kedudukan katil anda. Kalau sebelum ini anda sandarkan katil pada dinding, cuba anda letakkan kedudukannya di tengah antara dinding pula.

2. TUKAR FRAME ATAU SUSUNAN GAMBAR

Jika di bilik anda ada gantungan frame-frame gambar, anda boleh jadi seorang yang kreatif mungkin dengan menukar frame gambar tersebut kepada yang lebih up to date. Untuk lebih jimat anda boleh DIY sahaja frame tersebut. Anda juga boleh menukar susunan gambar yang ada supaya anda boleh nampak kelainan dalam bilik tidur anda.

3. GANTI KARPET

Penggantian karpet baru dalam bilik tidur anda juga boleh menceriakan bilik tidur lebih-lebih lagi bila bilik anda kosong dan suram. Jadi, pemilihan jenis karpet yang ingin diletakkan di dalam bilik juga perlulah bersesuaian dengan konsep yang anda inginkan.

4. TAMBAHKAN ‘WARNA’

Kalau sebelum ini warna yang ada di dalam bilik anda hanya satu warna sahaja, tapi untuk menceriakan suasana bilik anda dalam dekorasi ini bolehlah anda buat penambahan warna lain.

5. GUNA CADAR DAN SARUNG BANTAL YANG CERIA

Untuk menampakkan suasana yang ceria dan menarik di dalam bilik tidur, elakkan guna cadar atau sarung bantal warna kosong atau plain sahaja kerana ia boleh membuatkan ia nampak bosan. Jadi, untuk menampakkan perubahan bilik, bolehlah anda gunakan cadar yang berwarna ceria atau corak yang menarik.

6. LETAK POKOK HIASAN

Pemilihan pokok yang bersesuaian sebagai hiasan dalam bilik tidur juga boleh menampakkan bilik anda kelihatan menarik.

‘Pop!’ Jika anda terdengar bunyi ini sewaktu memasang plug perkakas elektrik kepunyaan anda, ini bermakna fius pada plug barangan elektrik anda telah pun rosak dan perlu dibaiki.

Ada di kalangan anda yang sedang atau pernah mengalami situasi sedemikian sebelum ini? Tahukah anda, ada cara mudah untuk membaiki fius pada kepala plug anda yang telah meletup dan sudah rosak? Mari sini bersama IMPIANA bagaimana untuk membaikinya!

Dalam episod Tip Impiana bersama Sis Letrik, kami tampilkan Cik Aqilah, pengasas dan pemilik Aiszzy Electronics Enterprise untuk berkongsi tip dan cara mudah untuk membaiki fius pada kepala plug dengan cara yang mudah.

Apa yang cuma anda perlu lakukan adalah untuk mengantikan atau fius yang telah rosak lalu ditukarkan dengan fius yang baharu. Anda boleh sahaja mendapatkan barang alat ganti tersebut di mana-mana kedai elektrik atau hardware berdekatan dengan anda.

Sekiranya anda ingin mengetahui bagaimana caranya untuk membaikinya, anda boleh tonton video penuh pautan di bawah;

Lebih 80% penduduk Malaysia memilih penggunaan gas LPG untuk memasak. Tapi, ramai tak sedar akan bahaya dan keselahan yang dilakukan ketika mengguna mahupun menyimpannya.

Pengurus Jualan Kawasan Wilayah LPG Petronas Khalil Fairy Baharim berkata, sifat asas gas LPG iaitu butane dan propane, tidak berbau, tidak berwarna serta lebih berat daripada udara dan ringan berbanding air.

Oleh itu katanya, sejenis bahan kimia khas yang bertindak balas secara positif dengan komponen LPG dimasukkan menyebabkan apabila berlaku kebocoran gas, ia mengeluarkan bau busuk agar senang dikesan jika berlaku kebocoran.

“Di rumah, kebanyakannya menggunakan hos gas plastik lut sinar yang mudah didapati namun ia tidak disyorkan kerana hos jenis itu akan mengeras dan patah jika digunakan agak lama.

1. Pastikan jarak antara silinder gas dengan alat memasak antara 1 ke 1.5 meter. Alat memasak perlu diletakkan lebih tinggi dari silinder.

2. Jangan simpan silinder gas di tempat tertutup dan tidak mempunyai pengaliran udara yang baik.

3. Bau pelik atau busuk daripada silinder gas bermakna ada kebocoran. Tutup semua punca api dan jangan gunakan peralatan elektrik.

4. Guna air sabun untuk mengesan kebocoran gas. Jika terdapat buih, bermakna ada kebocoran berlaku. Buka alat atur gas dan alihkan silinder ke tempat yang mempunyai pengudaraan yang baik.

5. Nyalakan api sebelum menghidupkan alat memasak.

6. Sentiasa pastikan pengudaraan yang baik dan jangan tinggalkan ketika sedang memasak.

7. Tutup peralatan memasak dan buka injap alat atur gas jika tidak digunakan.

a. Pastikan tong gas memasak sentiasa dalam keadaan tegak dengan injapnya di atas. Jangan baringkan tong gas anda.

b. Buka pintu atau tingkap semasa memasak untuk pengaliran udara.

c. Jangan letakkan kuali panas atau benda panas yang lain di atas tong gas memasak.

d. Jauhkan kedudukan langsir daripada dapur memasak.

e. Jangan tinggalkan apa yang anda tengah masak tanpa pengawasan.

f. Jika anda ingin meninggalkan rumah untuk satu jangkamasa yang panjang, matikan kepala gas.

g. Pastikan kedudukan dapur memasak anda lebih tinggi dari tong gas.

h. Sebelum memasang kepala gas, pastikan ada gelung getah dalam injap tong gas.

Mengesan kebocoran gas

a. Jika anda terhidu bau gas itu bermakna terdapat kebocoran gas.

b. Sesetengah serangga sukakan bau gas dan mereka akan mengerumuni kawasan yang terdapat kebocoran gas.

c. Dalam sesetengah keadaan, anda juga akan dapat mendengar bunyi berdesir menandakan terdapat kebocoran gas.

d. Cara terbaik mengesan kebocoran gas pada saluran gas atau sambungan alat atur gas ialah dengan menggunakan air sabun dan perhatikan jika ada buih sabun pada tempat tersebut.


Hanya 5 Minggu Dengan Modal RM65K Untuk Siapkan  Rumah Kampung Secantik Ini

Bukan mudah nak membina kediaman idaman yang menepati citarasa kita. Perkara ini biasanya memerlukan perancangan yang teliti dan tidak boleh terburu-buru. Pemilik perlu membuat kajian yang menyeluruh bermula dari kontraktor yang diupah, bahan-bahan yang ingin digunakan, hinggalah ke detailing untuk rekabentuk dalaman bagi memastikan segalanya berjalan dengan lancar. Pemilik tidak sepatutnya lepas tangan dan menyerahkan bulat-bulat kepada kontraktor. Bukan apa, takut menyesal di kemudian hari.

Cantik, menarik tetapi praktikal adalah ungkapan yang sesuai tatkala melihat kediaman Puan Mahwiza Nahrowi di Senaling, Negeri Sembilan ini. Kediaman yang mula dibina pada awal Ramadhan lalu telah pun siap dibina sepenuhnya selepas 5 minggu. Hebat kan? pemilik dan suami disertai seorang anak perempuan comel baru sahaja pindah masuk ke rumah berukuran 824 kaki persegi ini pada minggu kedua raya.

Menurutnya, rumah ini dibina di atas tanah pusaka ibu mertuanya yang tinggal tidak jauh dari situ. Puan Mahwiza merancang untuk bertukar angin dari Shah Alam ke Negeri Sembilan selepas suaminya mendapat kerja di Nilai selain ingin tinggal dekat dengan ibu serta neneknya di kampung.  Dengan kos RM65k, rumah yang mengandungi 2 bilik tidur dan 2 bilik air ini dibina menggunakan besi hollow sebagai rangka dan papan fashia sebagai dinding. Ruang di bahagian dalam pula diasingkan mengguna kan papan gipsum. Sungguh jimat dan kos efektif! Jadi sudah terbukti, tidak perlu berbelanja lebih dari bajet jika kita bijak merancang dan mengawal perbelanjaan.

Berikut merupakan gambar yang telah Puan Mahwiza kongsikan dengan IMPIANA.  Selamat mendeko pembaca semua!

Orang sekarang memilih gaya hidup yang amali dan ringkas. Apatah lagi  kini kediaman kebanyakan di antara kita tidak terlalu luas. Cukup untuk seisi keluarga. Jadi adakah kita masih mahu mengambil risiko memilih perabot dempak dan berkerawang lebat? Bagi yang menggemari seni hias dalaman, sudah pasti tahu akan aliran rekaan perabot terkini yang banyak bermain dengan garisan runcing. Ia bukan sahaja cantik, moden malah siapa sangka rekaan sofa ringkas ini  mempunyai daya daya penariknya pada kaki sofa tersebut.

Hakikatnya ilham ragam sofa berkaki tirus ini mula popular pada era 60an dan kini dihidupkan kembali dengan paduan cita rasa scandianvian. Gaya minimalism dan moden adalah identiti negara-negara seperti Denmark, Sweden atau pun Norway mahu pun Sweden. Selalunya kaki diperbuat daripada kayu dan besi. Malah rekaan ala kurus , tirus itu juga memberi ilusi perabot ringkas dan mesra ruang. Ia nampak ringkas, ringan dan unik. Sesuai dengan gaya hidup masa kini.

Pastikan anda memilih jenis kerusi yang harmoni dalam sebuah ruang. Jika kediaman anda ala loft, ada boleh memilih jenis kerusi yang berbeza bagi menghidupkan ragam hias ala loft tersebut. Akan tetapi jika anda memilih tema lain, kontemporari misalnya, pilihlah kerusi yang saling berkait atau nyaris sama karakternya. Kerusi tiga tempat duduk bolehlah kita katakan kunci utama untuk kita memilih perabot yang lain bagi ruang tamu. Jadi pastikan perancangan hiasan dalaman anda terarah dan memilih perabot yang cukup serasi diganding bersama. Inilah ilusi yang menjadikan suasana kediaman anda lebih selesa dan ideal.

TIP : Bagaimana caranya untuk memastikan kita boleh merancang padanan perabot yang sama?

Pastikan anda memilih warna perabot yang sama.

Anda juga boleh memilih material yang hampir sama biar pun rekaannya berbeza.

Tidak salah jika anda memilih jenis kemasan lembut yang nyaris sama konsepnya.

Memilih reka bentuk kaki sofa yang sama. Kayu, besi, tegak, rencong, tirus, dempak atau hujungnya bulat.

Pastikan saiznya juga tidak memakan banyak ruang dan reka bentuknya yang lebih pipih tetapi utuh.

Sudah banyak artikel tentang rumah yang disiarkan oleh IMPIANA baik dari jenis teres hingga ke rumah high rise disekitar semenanjung Malaysia. Kali ini IMPIANA ingin mengajak anda untuk menjengah saudara borneo kita di negeri Sarawak yang mana mereka amat terkenal dengan pembuatan rumah panjang yang boleh memuatkan lebih daripada 10 keluarga dalam satu rumah. Jika dalam sebuah komuniti adanya ketua kampung, ketua adat dan tok batin, di rumah panjang tanggungjawabnya tergalas di bahu seorang tokoh bernama Tuai Rumah.

Rumah panjang tradisional diperbuat daripada sumber semula jadi seperti kayu,buluh dan dibina secara bertingkat di atas tanah. Lazimnya ia akan menempatkan semua ahli keluarga dalam satu rumah dan berkongsi ruang tamu yang sama dalam saiz panjang dari hujung ke hujung. Kebiasaanya, kediaman jenis ini menjadi penempatan buat suku kaum Iban, Melanau, Orang Ulu dan Bidayuh.

Rumah panjang tradisional dibina menggunakan tiang jenis kayu keras dan tidak mudah rosak seperti kayu belian manakala binaan bumbungnya diperbuat daripada daun rembia dan apa jua jenis daun yang tebal dan tahan lasak. Untuk menampung penduduk yang ramai lantainya diperbuat daripada buluh, papan atau kulit kayu. Tangganya pula dihasilkan daripada sebatang kayu bulat yang ditakik menggunakan beliong.

Walaupun negara kita sudah memasuki zaman moden dimana pembuatan rumah juga turut mengikuti arus peradaran zaman, begitu juga dengan rumah panjang, hari ini sudah ada rumah panjang moden tetapi senibinanya kekal sama seperti tradisional. Sepertimana perkongsian yang dibuat oleh seorang pemilik laman sosial iaitu Andrewson Luat Jantai yang mana beliau telah berkunjung ke salah satu rumah panjang moden yang terletak di daerah Bintulu, Sarawak.

Senibinanya diperbuat daripada batuan konkrit dengan hiasan dalaman yang moden. Seperti contoh, penggunaan kipas elektrik dihadapan setiap bilik keluarga, sofa dan dapur moden. Terdapat seramai 33 keluarga yang mendiami rumah panjang tersebut.

IMPIANA paparkan untuk anda beberapa rumah panjang moden untuk kita ketahui dengan lebih luas salah satu khazanah budaya berbilang kaum yang ada di Malaysia.

Bagaimana agaknya persiapan lebaran anda? Kita pasti akan menghabiskan cuti selama seminggu di desa dan kemudian merancang untuk persiapan rumah terbuka. Sebagaimana  yang telah kita bincangkan, kini lebih menarik kita mengadakan rumah terbuka bersama tema yang boleh diikut serta oleh para tetamu. Bagi pilihan kedua adalah tema Warna-warna Aidilfitri. Warna – warna ceria dan terang menjadi pesona terindah bagi meraikan tetamu anda. Ayuh kita bermandikan warna.p

PADANAN WARNA KONTRA SEMEMANGNYA SESUAI BAGI MENADAPATKAN KEMERIAHAN WARNA-WARNA GEMILANG DI HARI RAYA. JANGAN RISAU IA SEKADAR TEMA RUMAH TERBUKA ANDA SAHAJA. JADI KENA BERANI BERMAIN DENGAN WARNA.

PADANAN KONTRA DALAM TEMA PASTEL JUGA MAMPU MENYUNTIK KEINDAHAN YANG TERSENDIRI.

Perhatian kita sudah pasti pada persiapan hiasan ruang kediaman agar nampak istimewa daripada hari-hari biasa. Anda sebenarnya boleh memilih kelengkapan asas hidangan seperti tisu kertas, gelas, mangkuk kertas dan pinggan kertas berwarna-warni. Malah ia sebenarnya memudahkan tetamu mengenal pasti gelas mereka jika diletakkan pada satu tempat. Sekilas pandang ia macam majlis hari jadi tetapi kenapa tidak kerana suadah pasti hari baik , bulan baik ini kanak-kanaklah yang paling gembira meraikan bersama-sama adik beradik mereka.

Bukan itu sahaja, tidak salah anda menyediakan kuih muih juga berwarna warni sebagai menghidupkan tema ini. Bukan sahaja menarik perhatian malah memberikan kelainan dan perincian anda terhadap perka-perkara seumpama ini. Jangan lupa juga memasang lampu kelip-keip beraneka warna bagi emnyemarakkan kediaman anda. Warna-warna ceria di Aidilfitri.


5 Idea BIJAK Penggunaan Cermin Untuk Impak Visual Menarik Bagi Rumah Bersaiz Kecil

Jika anda mendiami rumah bersaiz kecil, anda pasti berasa cemburu apabila bertandang ke rumah rakan-rakan lain yang mempunyai ruang kediaman luas tidak sepertimana anda. Walaupun begitu, itu bukanlah halangan kerana anda perlu tahu beberapa tipu helah yang bernas untuk menjadikan rumah yang sempit nampak luas. Jadi, anda perlu tahu kehebatan cermin dalam memanipulasi visual mata manusia, seperti yang pernah dibincangkan dalam entri ini 4 Trik Cermin Ini Mampu Buatkan Kediaman Anda Lebih Luas Dan Elegan.

Kali ini, IMPIANA ingin menjelaskan bagaimana anda boleh fully utilized idea pemasangan cermin di dalam rumah. Ideanya sama tetapi kami ingin anda tahu dimana tempat yang sesuai untuk pemasangan cermin dan sedikit maklumat tentang hiasan cermin dalam rumah agar ianya lebih elegan dan nampak moden.

Pasang cermin secara unik

Walaupun kediaman anda kecil, itu tidak bermakna anda tidak boleh memasang cermin dengan cara yang paling unik sekali. Seperti contoh di gambar ini, cermin dipasang sebagai kemasan pada kabinet. Secara tidak langsung kabinet yang bisa nampak polos mempunyai pelbagai fungsi lain. BIJAK BUKAN?  Guna sehabis baik setiap inci dan ruang dalam rumah anda.

Hiasi siling dengan cermin

Selain daripada pasang plaster wall ceiling yang dipadankan dengan recess light, apakata hebatkan lagi dekorasi kediaman anda dengan tambahan cermin. Letakkan di bahagian hallway rumah ataupun di pintu masuk. Pasti tetamu anda akan rasa teruja sebaik sahaja melangkahkan kaki ke dalam rumah.

Guna cermin secara menyeluruh di ruangan kecil

Kaedah terbaik untuk menambah ruang ilusi visual adalah dengan cara pasang cermin secara menyeluruh di ruangan kecil dalam rumah. Ia membuatkan pandangan mata anda seperti tiada penghujung. Untuk menaikkan serinya, ada beberapa cara yang anda boleh aplikasikan.  Antaranya pemasangan bingkai grid. Ia membuatkan dinding anda nampak seperti corak geometri. Apa yang penting disini adalah bentuk bingkai yang akan menambah umpph kepada cermin anda.

Cermin berskala besar

Ianya amat sesuai diletakkan di bahagian dinding utama rumah. Selain daripada penataan tona cat yang menarik, ia boleh diperhebatkan lagi dengan tambahan cermin saiz besar meliputi 60% luas dinding tersebut. Jika anda gemarkan tema rustic, gunakan bingkai kayu. Peminat konsep industri, hiasinya dengan salutan bingkai besi dan juga konsep lain, yang penting adalah pemilihan bingkai mengikut tetapan tema kesukaan pemilik kediaman.

Cermin wrap around

Separa bulat disini bermaksud bukan menyeluruh, tetapi sebahagian daripada ruang dipasang cermin. Anda boleh mencuba idea pemasangan cermin secara berhadapan, hasil pantulannya amat menakjubkan. Itu belum lagi jika anda pasang cermin ketiga dibahagian tengah, menambahkan lagi visual pantulan geometri.

Kebanyakkan kebakaran yang berlaku adalah disebabkan kecuaian dan kejahilan manusia sendiri. Walaupun perkara ini tidak boleh dijangka, tetapi kita sebagai penghuni perlu peka dan tidak lalai dalam memastikan keselamatan di rumah. Risiko kemalangan boleh dielak sekiranya kita mengamalkan langkah-langkah mencegah kebakaran ini :

1. Biasakan tutup suis elektrik sesudah menggunakannya
Sekiranya anda tidak mematikan suiz elektrik setelah menggunakkannya ia boleh menyebabkan kebakaran. Sebagai contoh sikap leka ini berlaku setelah anda menggunakan seterika tanpa menutup suis.

2. Elak menggunakan ‘heater’ untuk memasak air
Tahukah anda heater sebenarnya tidak sesuai digunakan untuk jangka masa yang lama. Hal ini kerana, bahan kimia yang terdapat pada permukaan heater mula terhakis setiap kali anda menggunakannya.

3. Hindari menggunakan soket tambahan
Ramai yang menggunakan soket tambahan kerana ia memudahkan kerja dan dapat dibeli dengan harga yang murah. Keburukan yang terdapat pada soket tambahan ialah ia tidak dapat menampung arus elektrik yang tinggi. Justeru, apabila penggunaan elektrik terlalu tinggi, soket tersebut akan cair dan menyebabkan litar pintas. Secara tidak lansung akan menghasilkan api.

4. Simpan mancis/pemetik api di tempat yang selamat
Anda perlu menyimpan mancis dan pemetik api dari anak-anak kecil anda. Sebagai ibu bapa anda harus awasi dan didik mereka akan bahayanya bermain dengan api.

5. Luangkan masa untuk hadir ceramah/latihan mencegah kebakaran
Tahukan anda ilmu tentang mencegah kebakaran ini amat penting dalam kehidupan harian anda. Ia mampu melatih anda supaya tidak cemas dan tahu untuk bertindak sekiranya berlaku kebakaran.

6. Gunakan alatan elektrik yang mempunyai pelekat SIRIM
Barangan yang menggunakan label SIRIM atau tanda pegesahan adalah disahkan di bawah Skim Pensijilan Produk SIRIM, yang menyediakan jaminan bebas kepada pengguna bahawa produk itu mematuhi standard khusus dan selamat digunakan.

7. Pasang alat pengesan asap
Alat pengesan asap sangat efiesen dalam memberi amaran awal jika berlaku kebakarn terutama semasa penghuni rumah sedang tidur. Banyak kes yang berlaku penghuni rumah tidak dapat lari keluar bila api sudah marak besar dan menutup jalan keluar.

8. Sediakan pamadam api
Setiap kediaman harus mempunyai alat pemadam api ini dan letakkan ia ditempat kursus seperti berhapiran dengan dapur atau bilik tidur.

9. Periksa salur LPG gas
Setiap enam bulan sekali, pastikan anda cek salur gas dapur anda. Lap dengan air sabun dan lihat kawasan yang keluar buih. Jika terdapat buih anda perlu menukar salur gas yang baharu.

10. Dapatkan bantuan daripada pihak yang lebih arif
Dapatkan bantuan daripada yang pakar untuk melakukan kerja-kerja yang melibatkan eletrik di kediaman anda.

Konkrit juga merupakan bahan versatile yang serba boleh kerana terdapat pelbagai cara penggunaan yang dapat kita lihat bukan sahaja untuk kemasan interior malahan juga untuk perabot seperti lampu atau side table.

Sememangnya bahan ini dapat membuatkan kediaman anda tampak lebih moden dan unik tetapi sebelum anda memilih untuk menggunakan konkrit, adalah lebih baik jika lakukan sedikit research tentang sifat serta fungsinya agar tidak tersilap langkah dan bagi mengelakkan pembaziran di masa akan datang.

Dengan mengambil tahu serba sedikit, ia akan membantu anda membuat keputusan untuk memastikan aplikasi yang anda mahu itu sesuai ataupun tidak.

Pemilik rumah mungkin suka untuk gunakan konkrit untuk bilik mandi, tetapi bahan ini tidak digalakkan untuk lantai kerana ia boleh menjadi licin apabila basah, ditambah pula jika lantai dipenuhi sabun. Hati- hati ya!

Perlu juga diingat, konkrit mempunyai permukaan yang berliang, jadi kemunculan garis-garis retak mungkin akan berlaku dari masa ke masa. Jika permukaan konkrit diletakkan berhampiran tingkap, haba yang dihantar melalui dinding akan menyebabkan permukaan retak dengan lebih cepat.

Apabila digunakan di dalam bilik mandi yang tidak mempunyai ventilasi yang baik, reaksi dengan bahan pencuci atau syampu juga mungkin akan menyebabkan kesan berbelak pada konkrit. Jika anda masih berminat untuk mempunyai permukaan konkrit di kawasan basah, maka anda perlu menerima hakikat bahawa rupa dan keadaan konkrit itu akan berubah seiring masa.

Dinding dan masalah kerosakan yang selalu dialami, jangan abai bila tanda mula muncul. Seperti yang kita ketahui, dinding merupakan elemen yang sangat penting untuk sesebuah kediaman. Seharusnya kita mengenal pasti keadaan pada dinding rumah.

Terdapat beberapa permasalahan seperti dinding beralun, retak, rekah, senget, berlumut dan sebagainya. Bayangkan sekiranya anda perlu melihat semua defect ini setiap hari, ia pasti menyakitkan mata memandang dan menimbul kerisauan.

Berikut dikongsikan sedikit tip tentang jenis-jenis kerosakan yang biasa berlaku pada dinding kediaman:

LEMBAP DAN BERLUMUT

Sifat bata ialah ianya menyerap air. Jadi ia boleh menyerap air daripada bawah tanah. Biasanya ianya berlaku pada bahagian bawah dinding dan anda boleh rasa dengan menggunakan tangan.

Sebelum kerja mengikat bata dijalankan, DPC (damp proof course) hendaklah dipasang pada lapisan yang pertama. Tujuan DPC ialah untuk menghalang air daripada tanah untuk naik ke dinding bata. Kewujudan air dalam dinding boleh menggalakkan pertumbuhan lumut pada dinding.

Selain itu, dinding yang lembap boleh perpunca daripada berlakunya kebocoran pada paip di dalam dinding. Perkara ini boleh dipastikan dengan melihat sama ada dinding tersebut bersebelahan dengan tandas, dapur dan sebagainya.

REKAHAN (CRACK)

Apa beza rekahan dengan retakan rerambut? Rekahan adalah istilah yang digunakan untuk keretakan yang serius. Sekiranya anda boleh melihat cahaya daripada sebelah luar dinding anda maknanya terdapat rekahan pada dinding anda.

Kesan jenis ini adalah lebih berbahaya kerana ianya menghadapi kegagalan pada struktur. Jadi anda boleh mengambil tindakan yang sewajarnya.

Namun begitu ianya boleh juga berpunca daripada kualiti kerja yang kurang memuaskan ataupun nisbah campuran mortar yang salah menyebabkan ikatan antara bata tidak kukuh.

RETAKAN RERAMBUT (HAIRLINE CRACK)

Kerosakan jenis ini agak susah untuk dikesan. Anda perlu perhatikan betul-betul baru anda boleh mengesan kesan jenis ini. Seperti namanya ukurannya hanyalah selebar sehelai rambut sahaja.

Banyak faktor yang boleh menyebabkan kerosakkan jenis ini. Antaranya ialah:

– Dinding bata tidak dibasahkan sebelum kerja-kerja plaster menyebabkan air di dalam mortar diserap oleh bata dan menyebabkan berlakunya hairline crack pada plaster.- Rumah melalui proses untuk settle dan menyebabkan berlaku perbezaan pergerakan antara struktur utama rumah dengan dinding bata. Anda boleh lihat sekiranya hairline crack berlaku pada sambungan antara tiang / beam dan dinding bata.

– Kerja-kerja memasang grill juga akan menyebabkan berlaku hairline crack.

DINDING BERALUN

Masalah ini biasanya berpunca daripada tukang plaster/lepa yang tidak mahir. Sekiranya wave pada dinding rumah anda sangat ketara, masalah ini boleh berpunca daripada kerja ikatan bata.

Untuk lebih pasti, boleh gunakan lampu suluh dan halakan cahaya daripada tepi dinding. Sekiranya dinding rumah beralun, anda boleh lihat bayang bagi kawasan yang beralun.

BLISTERED , BERTAMPAL-TAMPAL

Dua kesan yang berbeza di sini. Blistered adalah pop-up yang berlaku pada dinding. Biasanya disebabkan oleh nisbah campuran plaster yang salah dan ditambahkan dengan proses panas-sejuk pada dinding.

Bertampal-tampal atau patchiness pula disebabkan kualiti kerja yang tidak memuaskan. Anda boleh rasa dengan tangan, malah mungkin anda boleh lihat dengan mata keadaan berbelak-belak pada dinding anda.

Kalau anda perhatikan, kebanyakan kerosakan pada dinding berlaku pada lapisan plaster. Kenapa? Kerana kita tidak dapat melihat defect yang berada di sebalik plaster. Mungkin kalau kita pecahkan lapisan plaster, banyak lagi kerosakan yang boleh kita nampak.


{Video} Kebun Sayur Tunku Azizah Di Istana Negara

IMPIANA tertarik dengan video yang berdurasi 1:09 minit ini. Melihat kebun sayur Tunku Azizah yang rapi dan cukup sempurna. Kebun sayur ini juga boleh dijadikan inspirasi untuk kita semua mula bercucuk tanam dihalaman sendiri.

Seperti mana yang IMPIANA selalu kongsikan tidak semestinya mempunyai laman yang luas sebegini rupa baru boleh bercucuk tanam. Boleh mula bercucuk tanam di dalam pasu dan planter box yang sesuai dengan ruang kediaman anda.

Mengapa Kayu Perlu Dirawat?

Salah satu jenis kulat yang mudah menyerang kayu ialah kulat pereput putih (Phanerocaete chrysosporium). Kulat ini daripada famili Basidiomicetes dan Ascomycetes yang merupakan penyebab utama reput putih pada kayu (Hataka, 1994 seperti disebut oleh Zheng dan Obbard, 2002). Sebagai langkah penjagaan terhadap kulat, kayu-kayuan terutama dari sumber yang kurang ketahanannya seperti kayu getah (Hevea brasiliensis ) perlu melalui rawatan awet sebelum digunakan. Walaupun proses merawat kayu memerlukan kos yang agak tinggi, tetapi pengalaman telah membuktikan bahawa jangka hayat kayu yang dirawat lebih panjang, mempunyai kekuatan fizikal yang jauh lebih baik serta menjimatkan kos bagi jangka masa yang panjang.

Tujuan Pengawetan Kayu

Rawatan awet terhadap kayu-kayu biasanya dilakukan dengan menggunakan bahan-bahan kimia. Rawatan ini penting kerana ia membantu mengekalkan ketahanan kayu dan memanjangkan usia terhadap rintangan cuaca ekstrem. Antara tujuannya ialah:

Ciri-ciri bahan pengawet:

Jenis-jenis Bahan Pengawet

Pengawet asas air

Pengawet asas minyak

Teknik sapuan cat terhadap permukaan kayu

Jika anda mempunyai struktur kayu di taman seperti gazebo, pergola, pagar kayu, dek kayu dan sebagainya anda wajib membuat rawatan kayu dalam tempoh dua atau tiga tahun sekali. Gunakan berus sebagai medium sapuan. Sebaiknya sapuan tersebut mestilah dua atau tiga lapisan kerana andai hanya sekali sapuan maka ia kurang berkesan dalam memberi perlindungan kepada permukaan kayu anda.

Apabila sudah memiliki kediaman sendiri sudah pasti anda nak ubah suai dan tambah baik rumah anda supaya tampak lebih anggun, bergaya dan sesuai dengan citarasa anda.

Ubah suai rumah ini termasuk dengan konsep yang ingin diserlahkan bersama barang kelengkapan yang dibeli, termasuklah penggunaan jubin bagi mencapat matlamat impian anda.

Namun, anda pasti seringkali berdepan dengan masalah pemilihan jubin yang betul seperti antara corak, warna dan jenis jubin yang sesuai untuk rumah anda. Bahkan pelbagai pilihan yang ada menyukarkan anda untuk membuat pilihan.

Tidak kira sama ada anda nak memasangnya di luar mahupun di dalam rumah, pemilihan jenis jubin memainkan peranan penting.

Untuk permukaan lantai dalam rumah, jubin jenis seramik dan porselin sering menjadi pilihan ramai. Tetapi tahukah anda antara kedua-dua jenis jubin ini mempunyai perbezaan meski struktur permukaannya kelihatan hampir sama.

Jadi, mari kita kita lihat perbezaan dan kelebihan antara kedua-dua jenis jubin ini.

JUBIN JENIS SERAMIK

Jubin jenis seramik dianggap jubin paling asas kerana ia diperbuat daripada campuran tanah liat, pasir dan bahan semulajadi yang lain.

Bahan-bahan tersebut kemudiannya diadun menerusi proses penekanan dan dibakar dalam suhu yang tinggi.

Kebiasaannya dipasang di dalam bilik seperti ruang tamu dan bilik tidur, jubin seramik juga sesuai dipasang sebagai jubin dinding kerana ianya lebih ringan dan boleh didapati dalam bentuk glazed atau unglazed.

Untuk jubin jenis seramik ia mempunyai kelebihan dari segi harganya yang lebih murah berbanding jubin jenis porselin. Selain itu, ia juga tahan lasak dan amat untuk mudah dijaga.

JUBIN JENIS PORSELIN

Jubin jenis porselin pula diperbuat daripada tanah liat, pasir dan air. Selain ketahanannya, jubin porselin datang dalam pelbagai warna, reka bentuk dan permukaan.

Secara umumnya, tanah liat digunakan untuk membina jubin porselin lebih padat. Bukan sekadar berkilat dan pusam, ia juga menawarkan permukaan yang boleh memantulkan cahaya.

Maka ia sesuai dipasang sama ada di dalam atau di luar rumah. Jubin porselin biasanya ditemui di bilik mandi, dapur, anjung dan balkoni.

Kelebihan jubin jenis porselin ini dipercayai lebih tahan lama, mudah dibersihkan dan diselenggara.

Sumber: PropertyGuru Website

Kehadiran sebuah kolam di kawasan kediaman sebenarnya merupakan pelaburan yang menguntungkan. Ia bukan sahaja mengindahkan taman, kewujudannya juga mampu memberikan kehidupan kepada anda, rakan-rakan serta makhluk lain yang mengunjungi taman anda. Saham akhirat dari sudut Islam ini diperoleh melalui kemudahan yang disediakan untuk unggas dan mergastua kecil menikmati sedikit nikmat yang anda sediakan di taman seperti kolam khususnya.

Kolam menjanjikan nikmat keindahan bukan sahaja seketika, ia akan kekal bertahun lamanya, menjadi habitat tanaman air berbunga indah serta hidupan akuatik yang mesra dan jinak. Oleh itu, kolam perlu dibina dengan betul dan mematuhi aspek-aspek penting supaya ia dapat menggalakkan kehadiran tetamu terdekat mahupun haiwan liar. Tepati 4 keperluan utama pembinaan kolam supaya ia berjaya menghasilkan suatu habitat yang baik dan selesa bagi tetamu anda.


Buat Sendiri “Self Watering Pot” Dari Bakul RM 2.10, Mudah Dan Jimat

Bahan-bahan:
Pasu tanpa lubang
Penapis
Paip PVC
Span

Sistem Aquaponic mampu memberi pulangan lumayan kepada pengusaha jika diusahakan mengikut kaedah yang betul.
Nak jadi pengusaha URBAN Farming?
JOM Belajar teknik yang betul dengan Mommy Mai.
SMART FARMING, Cara Mudah Bercucuk Tanam Dengan Aquaponic.

Tarikh : 4 Disember 2021 (Sabtu)
Masa : 3.00 – 4.00 petang

Cara-cara:

1. Bekas penapis plastik dipotong untuk dapat ketinggian 3 inci. Kegunaan bekas penapis plastik untuk dijadikan pemisah antara tanah dan air takungan.

2. Potong paip PVC 1/2 hingga 1 inci. Tujuan paip PVC diletakkan didalam pasu sebagai saluran air. Bekas penapis plastik menjadi pemisah antara tanah dan takungan air.

3. Potong kain kraf Felt ikut saiz bulatan bekas penapis plastik.

4. Buat tanda had maksimum level takungan air.

5. Buat lubang air lebihan @ overflow. Pastikan kedudukan lubang ini dibawah level maksimum yang ditanda supaya ada sedikit ruang udara diantara takungan air dan tanah.

6. Potong paip PVC 2 inci untuk dijadikan saluran overflow

7. Contoh pemasangan paip over flow

8. Paip saluran overflow

9. Tutup penapis dengan felt dan tuang tanah ke dalam pasu

10. Pindah pokok ke dalam pasu

11. Tuang air ke dalam saluran paip sehingga air keluar di saluran overflow

Kembali Di Rumah? Teknik Jimat Tenaga Dan Penggunaan Air. Bagaimana anda boleh menjimat dengan memahami peralatan rumah anda dengan lebih baik untuk mengurangkan bil air dan elektrik sambil meningkatkan kualiti hidup! Lebih jimat dan harmoni.

Dengan peningkatan kes COVID-19 sejak kebelakangan ini, majoriti rakyat Malaysia telah kembali bekerja dari rumah atau belajar dari rumah sebagai langkah pencegahan untuk (sekali lagi!) mengekang penularan virus. Dalam usaha mengurangkan risiko jangkitan, ramai yang telah menjadikan rumah bukan sahaja sebagai tempat untuk bersama dengan orang tersayang, tetapi juga sebagai tempat kerja dan bilik darjah bagi mereka yang bekerja dan belajar dari rumah atau hanya menuju ke pejabat dan sekolah mengikut jadual.

Terdapat banyak kelebihan bekerja atau belajar dari rumah termasuk pengurangan masa perjalanan ulang-alik yang langsung dapat menambahkan masa untuk menikmati detik-detik bermakna bersama keluarga. Walau bagaimanapun, salah satu kekurangan apabila berada di rumah untuk tempoh masa yang lama adalah masalah bil air dan elektrik yang lebih tinggi akibat peningkatan penggunaan peralatan elektrik. Menurut Tenaga Nasional Berhad, peralatan elektrik dengan sistem penyejukan seperti peti sejuk, penghawa dingin dan penapis air adalah antara punca peningkatan bil elektrik, manakala penggunaan air turut meningkat untuk menjalankan rutin harian seperti membersih dan memasak waktu berada di rumah.

Memandangkan keadaan semasa yang memaksa kita bekerja atau belajar dari rumah selagi jumlah kes tidak berkurangan, sudah tiba masanya untuk kita memeriksa peralatan rumah yang menyebabkan penggunaan air dan tenaga yang banyak lalu mengambil beberapa langkah mudah untuk mengurangkan perbelanjaan bil setiap bulan sambil meningkatkan kualiti persekitaran rumah kita!

1. Periksa peralatan rumah yang mempunyai fungsi penyejukan dan pertimbangkan peralihan kepada pilihan yang menjimatkan tenaga!

Peralatan lama memerlukan lebih banyak tenaga untuk berfungsi berbanding yang baru, terutamanya peralatan dengan sistem penyejukan seperti penghawa dingin dan peti sejuk yang menggunakan kuasa paling banyak. Sememangnya, ini menyumbang kepada bil elektrik yang lebih tinggi. Anda boleh mempertimbangkan untuk menggantikan peralatan penyejuk lama anda dengan peralatan yang diperakui Energy Star. Perakuan oleh Suruhanjaya Tenaga ini adalah khas untuk pengeluar peralatan elektrik yang mematuhi piawaian ujian prestasi tenaga. Menggantikan peralatan lama mungkin mahal pada mulanya, tetapi ia akan memberi banyak manfaat jangka masa panjang dengan mengurangkan penggunaan elektrik dan jejak karbon daripada penjanaan elektrik. Jika anda sudah menggunakan peralatan yang diperakui Energy Star (atau lebih suka untuk mengguna peralatan lama), anda disyorkan untuk membersihkan peralatan dengan kerap untuk mengurangkan penggunaan tenaga dan memanjangkan jangka hayat produk kerana penapis yang kotor dalam penghawa dingin atau peti sejuk yang terlalu padat akan menghalang aliran udara dan membebankan peralatan untuk mengekalkan suhu.

2. Periksa kecekapan penapis air lama dan pertimbangkan untuk memasang penapis titik masuk utama untuk kediaman anda

Apabila bercakap tentang penapis air untuk rumah, ramai yang mengaitkannya dengan penapis air atas meja atau bawah sinki yang menapis kekotoran untuk air minuman yang lebih bersih. Selain daripada dua jenis penapis air ini, penapis air jimat tenaga titik masuk utama (POE) boleh juga dipasangkan di saluran paip utama yang membekalkan air ke rumah anda. Jika anda sudah mempunyai penapis air di rumah, adalah digalakkan untuk menjalankan pemeriksaan berkala dengan pembekal perkhidmatan anda untuk memastikan penapis tersebut berfungsi dengan baik dan gantikan model penapis air yang lama dengan model jimat tenaga yang baru apabila sudah tiba masanya. Menurut Encik Koo Zao Cheong, Pengurus Pembangunan Perniagaan Serantau Waterco Malaysia (syarikat penyedia penyelesaian sehenti yang terkemuka untuk persekitaran air yang selamat dan sihat), memasang penapis air POE akan membawa banyak faedah untuk kediaman anda dan merupakan salah satu penyelesaian terbaik kepada pembaziran air dan penggunaan tenaga yang tinggi.

“Kotoran, habuk, pasir dan bahan cemar lain daripada air yang tidak ditapis akan menghasilkan sedimen yang boleh merosakkan peralatan seperti mesin basuh, pemanas air dan mesin basuh pinggan mangkuk. Apabila air tidak ditapis dengan betul sebelum mengalir ke dalam peralatan ini, sedimen akan meningkatkan penggunaan tenaga untuk peralatan kerana lebih banyak kuasa diperlukan untuk peralatan untuk berfungsi secara optimum. Dengan penapis air POE, ia boleh menghalang pembentukan sedimen sekaligus memanjangkan jangka hayat dan memelihara kecekapan tenaga peralatan rumah,” jelas Encik Koo.

3. Jangan lupa lekapan bilik mandi dan dapur anda!

Anda mungkin perasan titisan air dari paip bilik mandi dan dapur anda. Dengan membetulkan kebocoran ini, anda boleh menjimatkan air yang banyak setiap hari! Selain membetulkan paip air yang menitis, anda juga boleh memeriksa sama ada paip dan kepala pancuran mandian anda dilengkapi dengan lekapan jimat air. Berbanding dengan lekapan lama, lekapan bilik mandi yang lebih baru seperti tandas, kepala pancuran mandian dan paip dengan ciri aliran rendah direka untuk kecekapan air berbanding model lama dan boleh menjimatkan ratusan gelen sebulan. Pertimbangkanlah untuk memasang kepala pancuran mandian aliran rendah dan tambahkan pengudaraan pada paip jika lekapan anda adalah model lama untuk memastikan tekanan air yang baik sambil mengurangkan pembaziran air.

4. Menggantikan mentol lampu lama dengan mentol lampu LED

Apabila kita berada di rumah buat waktu yang lama, sudah pastu lampu akan selalu dipasang. Mentol lampu yang anda gunakan boleh menjadi penyumbang utama kepada bil elektrik anda. Salah satu cara untuk menjimat tenaga adalah dengan menggantikan mentol pijar kepada mentol LED kerana mentol LED

menggunakan 25-80% kurang elektrik berbanding dengan mentol pijar. Jika anda masih menggunakan mentol pijar, pertimbangkan untuk bertukar kepada mentol LED untuk penjimatan tenaga dan jangka hayat yang lebih lama.

Sama ada anda memilih untuk membaiki peralatan lama atau menggantikannya dengan produk yang lebih canggih dengan ciri cekap tenaga, ianya penting untuk kerap memeriksa peralatan anda demi pengurusan penggunaan air dan elektrik yang lebih efisien sambil memanjangkan jangka hayat peralatan. Ini bukan sahaja bermanfaat untuk kediaman dan kualiti hidup kita, ia juga dapat menghasilkan impak positif untuk alam sekitar kita.

Laman berumput memang sedap mata memandang. Rumput juga antara elemen yang menyumbang kepada penghasilan oksigen dan mengurangkan iklim panas.

Kebanyakkan dari kita yang mempunyai laman akan melantik kontraktor untuk menanam rumput. Sebenarnya, Rumput sekeping yang dijual di nurseri boleh dapat pada harga RM 2-5 sahaja. Tapi bila upah pemasangan dikenakan boleh jadi 2-3 kali ganda.

Bagi anda yang punya impian sebuah laman yang indah dengan kawasan rumput nan menghijau tapi bajet tak berapa nak banyak, boleh cuba untuk tanam sendiri kerana ia tidak memerlukan peralatan dan kemahiran khas.

Untuk mendapatkan sumber rumput, anda boleh cari di nurseri-nurseri berhampiran. kalau beli bayak boleh tawar harga 30-50% dari harga asal. Bergantung pada jenis rumput.

Peralatan asas untuk berkebun sahaja yang diperlukan seperti cangkul, pongkes, pisau, kayu panjang yang untuk buat perabut atau rumah tu.

1. Buang rumput lama serta saki baki bahan binaan sekiranya ada. Paling penting, akar rumput lama perlu dibuang habis bagi mengelakkan rumput lama dan pokok liar tumbuh kembali.

2. Setelah buang semua sisa di kawasan yang akan ditanam rumut, ratakan dan padatkan tanah. Kalau ada pokok, tanam sebelum lapisan pasir dan rumput diletakkan

3. Letakkan pasir halus bagi menutup lapisan tanah tadi. Fungsi pasir adalah untuk meratakan semula permukaan tanah dan ia juga bagus untuk akar baru. Anda boleh gunakan sebatang kayu untuk meratakan pasir. Kalau ada rasa nak buat kawasan berbukit sedikit, masa ni lah anda perlu levelkan pasir tadi membentuk bukit.

4. Seeloknya sembur sedikit racun rumpai yang dicampur sedikit serbuk racun benih cambah bagi menghalang rumput lama atau pokok liar tumbuh kembali.

5. Susun rumput secara rapat tapi jangan bertindih. Jika kawasan rumput anda ada pokok di tengah-tengah nya, boleh buat bulatan dan letak rumput tidak melebihi garisan tersebut. gunakan pisau untuk memotong bahagian rumput yang tidak diperlukan

6. Dah siap penuh rumput di letakkan. lakukan siraman menyeluruh. Tapi pastikan siraman yang dilakukan tidak menyebabkan air bertakung. Jika bertakung ia akan melemaskan akar dan mengancam rumput.

Anda mempunyai rumah yang dalamannya sangat kecil dan sempit? Mari saya beri satu idea yang menarik bagi seseorang yang anda ruangan kecil di dalamnya, iaitu, membuat diy sendiri pantry. Pantry yang saya maksudkan ini adalah tempat letak makanan yang anda boleh senang untuk di ambil dan kebiasaannya pantry ini, orang suka letak makanan-makanan ringan macam snack atau jajan ke. Itulah yang kebiasaannya pantry digunakan. Tapi kan, persoalannya, macam mana nak buat pantry tu? Apa Langkah-langkahnya yang betul dalam membina sebuah pantry? Mari saya kongsikan kepada anda.

Pertama sekali adalah mencari ruangan yang sesuai. Ini penting kerana anda perlu memikirkan ruangan yang statik untuk anda senang mengambil dan mencapai makanan tersebut. Kalau saranan saya, lebih baik hanya tambah sedikit ruangan di dapur untuk asingkan kawasan pantry sahaja. Itu saja sudah memadai sebenarnya.

Selepas itu, anda mesti ada almari atau membina sebuah tempat letak makanan tersebut, yang simple-simple sahaja. Tetapi dalam simple itu pun, lagi bagus kalau ia nampak minimalis atau megah. Walaupun ia nya sebuah pantry, jika kita membinanya dengan betul dan cantik, ia boleh menceriakan dan mencatikkan ruangan rumah kita.

Dan yang terakhir adalah, memasang langsir untuk menutupi ruangan pantry tersebut. Seperti mana saya katakan tadi, jika kita pandai mencantikkan sesuatu seperti ia hanyalah sebuah pantry, ia dapat memeriahkan ruangan dalaman rumah kita. Jadi, pemasangan langsir ini juga boleh menambahkan lagi kecantikkan dan kemegahan pantry ini. Walaubagaimanapun, ini hanyalah rekomendasi.

Maka dengan itu, selesailah saya dalam memberi tips untuk diy pantry di rumah. Anda boleh cuba dahulu jika berminat. Kalau jadi, boleh sarankan kepada rakan-rakan anda.


10 Perkara Menyebabkan Pembaziran Air Di Laman Anda

Menyiram tanaman kerap mengundang pembaziran. Adakalanya faktor penyebab adalah perkara-perkara yang anda sendiri tak perasan. Cuba anda semak 10 perkara di bawah, ada tak berlaku di kebun anda. Jika ada, anda telah melakukan pembaziran air tanpa sedar.

1. Penggunaan sistem siram perenjis atau sprinkler yang salah. Kebiasaanya, sprinkler digunakan untuk menyiram kawasan berumput seperti padang. Pun begitu, penggunaan sprinkler juga akan menyebabkan pembaziran air. Hal ini disebabkan oleh sistem ini yang tidak dilaraskan dengan baik mengikut keperluan rumput di samping tempoh siraman yang tidak dikawal.

Selain itu juga, setiap tanaman memerlukan air dalam kadar yang berbeza dan biasanya sprinkler menyiram sama rata pada setiap tanaman. Nanti ada tanaman yang terlebih air dan ada pula sebaliknya.

2. Kepala siraman yang disambungkan pada hos antara faktor menyebabkan pembaziran air. Antara puncanya ialah disebabkan kepala yang telah rosak. Walaupun kelihatan air hanya minitik, tapi jika dibiarkan banyak jugak air yang dibazirkan tanpa sedar. Antara faktor lain adalah kepala siraman tidak dilengkapi sistem tutup automatik. Lepas siap siraman, air masih mengalir pada hos, ini akan menyebabkan pembaziran air sementara menunggu anda sampai ke kepala paip untuk menutup air.

3. Gunakan watering can dan siram terus pada tanaman mengikut keperluan. Namun kaedah ini sesuai untuk mereka yang mempunyai laman berskala kecil sahaja. Tapi, kalau ada pemilik laman yang besar nak buat pun boleh juga, anggap saja anda beriadah mengeluarkan peluh.

4. Lakukan siraman terus ke permukaan tanah atau pangkal pokok. Sebenarnya, jika anda lakukan siraman dari bahagian atas pokok ia memudahkan air bertakung pada bahagian tidak perlu. Hal ini akan mendedahkan tanaman anda kepada penyakit.

5. Gunakan sistem siraman titisan (drip irrigation). Kaedah ini memang di tanam terus pada pangkal pokok dan ia lebih praktikal untuk siraman automatik. Oleh itu, siraman yang anda lakukan melalui sistem ini dapat membekalkan air mengikut keperluan tanaman secara terus.

6. Lakukan sungkupan. Ia berupaya memperlahankan kadar sejatan air dan mengekalkan kelembapan dalam tempoh yang lama. Sungkupan paling mudah dan murah adalah dengan menggunakan sabut kelapa, atau daun kering. Secara tidak langsung, sungkupan tersebut berfungsi sebagai baja organik kepada tanaman.

7. Pembajaan yang kerap akan mengakibatkan rumput memerlukan air yang banyak untuk menyerap baja. Kalau tidak cukup air, ia boleh menyebabkan rumput di laman anda mati kerana sifat baja yang tidak terurai akan menyebabkan panas dan merosakkan akar rumput. Oleh itu, pilih baja untuk rumput dari jenis sederhana.

8. Lakukan aerotation pada kawasan yang berumput. Selain memberi faedah kepada kesihatan rumput, aerotation atau tujuan pengudaraan pada rumput dapat mengekal kelembapan kepada medium tanah di kawasan padang rumput.

9. Pilih tanaman dari jenis yang tidak memerlukan air yang banyak. Kebanyakkan tanaman tropika tidak memerlukan siraman yang kerap berbanding annual plant. Annual plant jika lambat sikit siram pun dah mula layu.

10. Langkah paling penting dalam menjimatkan penggunaan air di laman atau untuk tujuan berkebun, lakukan siraman di awal pagi dan lewat petang. Pokok atau tanaman dapat menyerap air dengan lebih cepat dan cukup untuk digunakan sepanjang hari.

Apabila tiba musim buah, saat paling paling seronok adalah apabila nak petik buah tu. Tapi ada satu masalah yang kerap berlaku. APA DIA? Bila dah teruja nak petik buah, pemetik tak ada dan buah pulak tinggi-tinggi sukar untuk dicapai tangan. Kalau yang gigih tu, mereka akan panjat. namun tidak bagi mereka yang gayat.

Jadinya terpaksa beli peralatan khas untuk memetik. Setiap musim ini lah masalah yang bakal dihadapi. Bukan sekadar pemetik buah hilang tak tahu di mana simpan, malah ada juga yang telah rosak dan berkarat akibat jarang digunakan.

Tapi, ada satu penyelesaian paling mudah. Hanya menggunakan 2 bahan utama untuk membina pemetik buah iaitu botol minuman terpakai dan kayu. Modal tak seberapa pun. Lepas nie kalau hilang pun boleh buat lagi CEPAT, MUDAH DAN MURAH.

Bahan-bahan:

1 biji botol minuman terpakai (gunakan botol yang mempunyai bentuk bunga di bahagian tapaknya)
1 batang kayu sebagai pemegang
Pisau pemotong
Gunting
Paku/skru
Tukul besi/pemutar skru
Pita pelekat

Cara-cara:

1. Lukiskan bentuk eye droop dari bahagian tapak botol seperti dalam gambar rajah. saiz bulatan nya bergantung kepada keperluan buah.

2. Potong bahagian yang telah dilukis tadi dengan menggunakan pisau potong / Gunting

3. Bentuk bahagian hujung kayu pemegang agar padan dengan mulut botol

4. Cantumkan bahagian mulut botol dengan kayu pemegang tadi dan dikukuhkan dengan skru/paku. untuk lebih kemas, tutup bahagian cantuman dengan pita pelekat

Sumber: https://www.grit.com

Mempunyai sebuah kolam ikan di halaman atau taman anda merupakan satu kelebihan. Di samping memberi nilai tambah kepada persekitaran, ianya dapat mengimbangi ekosistem kepada ikan dan spesies lain untuk terus hidup.

Sesebuah kolam asas mempunyai lapisan “liner” yang bermutu, sistem pam yang efisen dan dihiasi dengan batu-batu kecil. Lazimnya, kolam yang lebih besar tidak semestinya akan menambah kos anda kerana perbelanjaan sebenar adalah terletak kepada sistem pam dan penapisannya.

Seksyen ini dapat membantu anda menyedia gabungan idea dan konsep, menyedia langkah demi langkah bagi membolehkan anda membina sebuah kolam di halaman anda. Ianya tidak terlalu rumit sekiranya anda mempunyai peralatan yang sesuai dan mengikuti langkah-langkah yang diberikan.

Anda juga boleh mempunyai sebuah kolam pelbagai aras sama ada untuk mendapatkan tebingnya yang berbatu atau sebagai kawasan untuk tanaman kecil. Buang tanah di sekeliling perimeter kolam. Gali dan buang tanah tersebut pada kedalaman 6 hingga 8 inci sebagai kawasan yang akan diletakkan batu-batu’ Seterusnya mulakan menggali bahagian tengah untuk membentuk dasar kolam, Tambakkan tanah di mana air terjun akan dibina.

Perkara yang paling tidak disukai adalah apabila melihat pokok cili kesayangan kita mati atau berpenyakit. Mungkin antara punca nya ialah pokok yang di tanam tidak bersesuaian dengan persekitaran kerana pemilik taman meletakkan pokok tersebut di tempat yang kurang sesuai. Atau pun tumbuhan banyak  musnah sekembalinya kita daripada percutian yang panjang kerana tiada orang yang menyelenggara atau menyiram pokok di laman rumah. Tetapi pernahkah anda dengar tumbuhan mati disebabkan terlebih penjagaan. Sebagai pemilik taman anda perlu arif tentang  sebahagian tumbuhan memerlukan penjagaan minimum untuk ia kekal sihat.

Air siraman yang berlebihan

Terlebih air siraman antara punca cili anda mati. Hal ini selalu terjadi kepada cili yang ditanam di dalam pasu. Cuba bayangkan anda berendam selama 24 jam dan kemudian kulit anda mula berkedut akibat lebihan air tersebut. Begitu jugalah dengan tumbuhan, jika ia terendam terlalu lama akarnya akan mula lemas dan kadang kala boleh menyebabkan tumbuhan menyerap air berlebihan dan boleh mengakibatkan terdapat bahagian-bahagian tumbuhan tersebut terutamanya batang lembik dan mati. Jika terdapat bahagian-bahagian pokok yang mula melembik, potong dan buangkannya segera sebelum berjangkit ke bahagian lain.

Baja yang berlebihan

Pelbagai jenis baja diletakkan untuk memastikan cili yang ditanam menghasilkan bunga yang banyak, hasil yang bagus dan memastikan tumbesaran pokok yang sihat. Perkara tersebut kadangkala boleh mengakibatkan tumbuhan bertambah lemah dan mudah terdedah kepada penyakit kerana baja berlebihan menyebabkan akar pokok menjadi panas dan semakin kurang daya tahan kepada penyakit.

Pemilik taman harus waspada agar jangan ghairah meletakkan terlalu banyak baja pada satu-satu masa kerana mahukan pokok cili membesar secara drastik.  Untuk mendapatkan tumbuh-tumbuhan yang sihat, pastikan ia  membesar secara natural. Bagi laman yang menggunakan tanah atau baja kompos, penggunaan baja harus di tahap paling minimum.


Bina Mainan Ransang Minda Baby Dari Gelung Wallpaper Mampu Merangsang Minda Si Cilik

Diusia anak yang terlalu kecil masih tidak pandai berjalan, masa banyak diperuntukkan berbaring melihat persekitaran yang amat terbatas. Namun, bagi mengurangkan rasa kebosanan si bayi terbaring lesu, pelbagai produk dihasilkan untuk kegunaan si bayi menghiburkan hati dan mengurangkan tekanan. Antara produk yang sentiasa mendapat pilihan ibu bapa adalah mainan yang mudah dipengag, berbunyi dan sebagainya.

Menambah kepelbagaian aktiviti si bayi yang terbaring, maka di pasaran terhasilah pelbagai permainan. Permianan infan ni bukan main harganya. Kalah permainan orang dewasa disebabkan oleh setiap satu permaianan yang dihasilkan perlu melalaui dan melapasi pelbagai ujian. Bukan sahaja ujian material, malah mekanisma yang digunkan perlu lah bersesuaian dan menarik minat si bayi yang baru mengenal dunia.

Jimat kos, guna barang apa yang ada sahaja. Terkejut jugak bila tengok baby angkat kaki smpai tinggi macam tu hahah. Yang penting sedikit sebanyak boleh bantu perkembangn bayi.

Bahan-bahan:
4 batang roll wallpaper (memang tak sama size, sebab guna apa yang ada je)
Benang kait (Untuk gantung mainan. Sebagai pilihan guna reben pun boleh)
Rod langsir
Cable tie
Mainan beli dekat diy ( yang ni tak kisah pun kalu korang nak gntung huruf abc, alif ba ta, mainan bunyi-bunyi terpulang huhu)

Cara-cara:
1. Ukur ketinggian yang diperlukan pada penggulung wallpaper untuk tebuk lubang untuk letak palang menggantung permainan.
2. Tebuk lubang pada aras yang telah ditandakan pada penggulung wallpaper. Pastikan lubang yang ditebuk boleh memuatkan rod langsir dan tidak terlalu longgar dan masukkan rod langsir tadi.
3. Tentukan bukaan penggulung wallpaper supaya boleh berdiri dan atau gamkan supaya kukuh
4. Ikat cable tie pada rod langsir dan gantungkan permainan dengan menggunakan benang kait

Rata-rata rakyat Malaysia pernah mengalami atau mengenali seseorang yang pernah berhadapan dengan masalah anai-anai di kediaman mereka. Selain memberi ancaman terhadap struktur bangunan, masalah serangga perosak ini juga dilihat amat serius sehingga boleh menyebabkan kecederaan bahkan kematian. Mengikut berita, seorang pelajar perempuan jatuh dan kakinya tersekat apabila dia terpijak papan lantai yang telah reput akibat masalah anai-anai. Bahaya juga boleh timbul sekiranya anai-anai memakan bumbung menyebabkan risiko runtuh.

Disebabkan oleh sifat anai-anai yang makan rumah anda secara senyap, mereka sering ditemui hanya setelah kerosakan yang teruk telah dilakukan. Jangan tunggu lagi dan basmikan anai-anai sebelum terlambat!

1. Garam Dapur

Campurkan air garam dengan tembakau. Biarkan sekurang-kurangnya 24 jam. Sebelum disemburkan ke tempat yang berkemungkinan diserang anai-anai. Anda juga boleh menaburkan sahaja garam di sarang anai-anai. Walaubagaimanapun cara ini dianggap kurang efektif kerana garam hanya membasmi dibahagian permukaan sahaja.

2. Tembakau

Untuk kesan yang lebih efektif berbanding garam, anda boleh gunakan sahaja tembakau Campurkan dengan air lalu dibiarkan lebih kurang 12 jam agar tembakau larut sepenuhnya. Kemudian, semburkan air larutan tembakau itu pada kayu yang diserang dan juga sarang anai-anai.

3. Air Cucian Beras

Ramai yang tidak tahu air pertama daripada basuhan beras dapat mencegah anai-anai kerana ianya pekat. Anai-anai kurang gemar bau pekat beras ini. Siramkan atau sembur sahaja air bilasan beras tersebut pada sarang.

4. Air Kapur Sirih

Air kapur sirih ini sangat-sangat efektif untuk membasmi anai-anai . Ini kerana air kapur bersifat hangat dan tidak disukai anai-anai kerana ia memiliki kulit yang tipis dan lembut. Oleh itu, siramkan air kapur sirih ke kayu yang diserang dan juga sarangnya.

5. Minyak Tanah + Serai

Caranya cukup mudah iaitu semburkan minyak tanah di kayu yang telah diserang anai-anai dan juga semburkan di sarang-sarang anai-anai ini. Untuk kesan yang lebih optimum, tambahkan minyak serai dengan campuran minyak tanah.

Bagi yang tinggal di dalam kediaman bersaiz kompak, sudah pasti perancangan rapi perlu dilakukan untuk memuatkan segala keperluan. Oleh itu, pilihan perabot pelbagai guna atau modular seperti murphy bed adalah penyelesaian terbaik.

Tapi, harga perabot modular ni boleh tahan mahal juga. Tapi, suami Puan Nisbah Ramly ada idea lebih biak untuk hasilkan sendiri tempat gosok bau 2 dalam 1.

Bahan-bahan:
papan penggosok
playwood tebal 9mm
walpaper
cermin
gam

Car-cara:
1. Untuk buat kotak, saya gunakan playwood 9mm (6mm pun boleh). Saya gunakan playwood lebihan yang sedia ada dirumah. Sebab itu kotak bahagian dalam ada nampak kayu penyambung.

2. Kotak dah siap, balut dengan wallpaper

3. Papan penggosok, saya gunakan yang biasa. Ubah suai pada bahagian kaki sahaa. saua guna satu kaki untuk buat penahan dan 1 lagi dibuang

4. Untuk lebih kukuh, sediakan penahan bahagian bawah papan penggosok supaya mudah didirikan dan dilipat

5. Tampal cermin menggunakan gam di bahagian hadapan

Terdapat banyak kegunaan kelapa parut tetapi malangnya, kelapa parut yang dibiar lama dalam suhu bilik tidak boleh tahan lama. Jadi, setiap kali nak guna baru boleh beli. Itu pun tak boleh tangguh-tangguh kerana takut kelapa parut yang dibeli tadi basi.

CARA SIMPAN KELAPA PARUT AGAR TAHAN LAMA :

1. Letakkan kelapa parut di dalam loyang

2. Taburkan dan gaul garam pada parutan kelapa hingga rata
Fungsi garam adalah agen yang bertindak sebagai anti pereputan
3. Masukkn loyang ke dlm kukusan yg telah di panaskan

4. Kukus selama 15 minit
5. Biarkan sehingga sejuk dan masukkn ke dlm plastik

6. Simpan di dlm peti ais bahagian sejuk beku

7. Kukus semula bila hendak menggunakannya


DIY Waiscoting Dengan Bajet Bawah RM200

Wainscoting merupakan susunan bingkai pada dinding yang tidak hanya kelihatan anggun, malah juga merupakan salah satu perincian atau kemasan hiasan dalaman tertua di dunia. Ia telah menjadi sebuah simbol status dan unsur prestij dalam kediaman. Tetapi zaman semakin maju, wainscoting kini tidak lagi hanya untuk golongan atasan. Sesiapa pun boleh menambah elemen ini untuk kediaman lebih elegan. Malah, anda boleh DIY sendiri hiasan ini dengan bajet yang rendah!

BAHAN-BAHAN YANG DIPERLUKAN :

“Saya beli kayu wainscoting secara dalam talian sahaja. (Juga boleh didapati di hardware) Ada pembekal sudah potong siap-siap mengikut ukuran tertentu (2,4,5,6 kaki) untuk memudahkan pengguna tetapi saya beli yang panjang dan potong sendiri.

Banyak design kayu utk buat frame tu. Boleh pilih mengikut budget masing-masing. Saya beli yang berharga RM1.70 sekaki.”

“Potong hujung kayu tepat 45 darjah. Saya hanya gunakan sesiku L untuk mengukur.”

“Untuk proses menampla, hanya perlukan gam dan water level. Ukur dengan tepat dan tandakan pada kawasan yang ingin ditampal. Sapu rata gam pada kayu dan beri tekanan selama 2 ke 3 minit agar kayu melekat pada dinding. Boleh gunakan masking tape dan biarkan selama beberapa jam sehingga gam kering.

Periksa jika ada lubang atau gam yang tidak melekat. Gunakan sealent untuk mengemaskan lagi wainscoting.

Langkah terakhir, boleh cat dinding dan wainscoting mengikut kesesuaian konseo kediaman anda. Selamat Mencuba!

Kebiasaanya, urusan membeli rumah pasti diserahkan pada suami. Nama di gran hanya ada nama si suami sahaja. Namun menurut website Majalah Labur, keadaan telah berubah. Disebabkan oleh masa kini wanita lebih berdikari dan mempunyai kerjaya yang baik, seharusnya setiap wanita walaupun yang telah berumah tangga mempunyai sekurang-kurangnya satu aset rumah. Berikut 4 sebab yang telah disenarikan oleh Majalah Labur:

1. Persediaan Jangka Masa Panjang
Sebagai seorang wanita yang menjalani kehidupan pada zaman kini, anda perlu lebih jauh berfikiran ke hadapan. Cuba tengok masa depan untuk tempoh masa 10 dan 20 tahun akan datang.

Sekiranya berlaku dugaan atau lebih teruk lagi perceraian, sekurang-kurangnya anda ada juga tempat tinggal untuk diri sendiri dan anak-anak.

Bukan itu sahaja, jika kematian suami; dapat juga elakkan daripada pergaduhan berkenaan harta yang perlu dibahagi-bahagikan – termasuklah rumah Allahyarham suami tersebut.

2. Atasi Masalah Kewangan Selepas Berkahwin
Semua orang tahu bahawa cabaran selepas berkahwin adalah sangat berbeza daripada ketika sedang bercinta. Tidak semua keadaan menjadi indah seperti yang diimpikan.

Lebih-lebih lagi apabila menyentuh bab berkaitan dengan kewangan. Jika silap pengurusannya, boleh timbul pergaduhan dan masalah dalam rumah tangga.

Jika anda memilki rumah sendiri, anda boleh gunakan rumah tersebut untuk disewakan atau pun refinance semula untuk mendapat modal untuk memulakan perniagaan. Dengan duit tersebut, bolehlah meringankan beban kewangan keluarga.

3. Jadi Suri Rumah
Sudah menjadi impian semua wanita yang berkeluarga untuk menjadi suri rumah sepenuh masa. Dengan adanya rumah sendiri, anda boleh jadikannya sebagai pendapatan anda sendiri. Maka dapatlah anda jadi seorang suri rumah bagi menguruskan rumah tangga dan anak-anak.

Kalau nak sewakan rumah anda, boleh baca Fakta Menarik Mengenai Airbnb Di Kuala Lumpur (KL). Dengan pendapatan purata untuk satu rumah sebanyak RM2,857 sebulan, dah boleh bayar instalment untuk rumah berharga RM550 ribu – RM600 ribu.

4. Tambah Pendapatan
Dah jadi suri rumah, boleh usahakan perniagaan dari rumah seperti berniaga tudung online, buat bisnes dropship dan sebagainya.

Nak jadi full-time trader dengan jual beli saham pun boleh. Sambil masak boleh kaut untung di pasaran saham Bursa Malaysia.

Tip ‘awet’ kayu supaya tak mudah reput dan rosak walaupun terdedah hujan, panas. Selalunya masalah yang sering dialami ialah kayu yang digunakan untuk kerja-kerja DIY menjadi reput dan rosak.

PETUA MENGAWET KAYU

Ramai tukang suka menggunakan kayu untuk projek-projek DIY. Kayu memang cantik dan berseni semula jadi selain senang dibentuk, dicantum dan dikendali. Tetapi kayu lama kelamaan akan reput, rosak tekstur asal dan hilang kekuatannya terutama jika terdedah kepada faktor cuaca, kulat dan serangga.

Saya kongsikan di sini petua mengawet kayu supaya tahan lama yang diajarkan oleh bapa saya seorang tukang rumah, tukang kayu dan pernah terlibat dengan industri kayu balak di Sarawak selama berpuluh tahun.

Teknik rawatan kayu ini sangat ekonomik. Saya hanya gunakan campuran ubat gegat (naphthalene) dengan minyak diesel. Sediakan bahan dalam kuantiti sesuai dengan jumlah kayu yang hendak dirawat. Biasanya seliter diesel cukup untuk 1 meter padu kayu.

Saya gunakan sebungkus ubat gegat. Ubat gegat ditumbuk halus sehingga menjadi tepung dan dilarutkan di dalam minyak diesel. Gunakan topeng pernafasan yang sesuai semasa penyediaan dan proses merawat kayu sebab wap naphthalene ini bahaya jika disedut berlebihan.

Kayu yang hendak dirawat mestilah betul-betul kering. Campuran bahan tadi boleh disapu dengan berus atau penggelek cat, ataupun disembur ke atas kayu. Biarkan ia meresap ke dalam kayu dan keringkan. Jangan jemur terus di bawah matahari.

Bau ubat gegat akan kekal dalam isi kayu untuk tempoh bertahun-tahun walaupun kayu terdedah dengan cuaca panas dan lembap. Malah kalau naik ke atas syiling rumah saya yang rangkanya dibuat dengan kayu terawat ini kita akan hidu bau ubat gegat walaupun setelah lebih 5 tahun! Lipas, cicak, tikus dan serangga-serangga perosak memang tak berani dekat.

Gambar menunjukkan rak tempat isteri saya menanam bunga yang dibuat daripada kayu terawat dengan teknik ini. Selepas rawatan, kayu tersebut terbiar selama lebih empat tahun di atas tanah sebelum dikutip untuk dibuat rak bunga ini.

Semasa memotong, bau naphthalene masih kuat dan kayu masih kekal elok. Rak bunga ini sudah lebih setahun di situ tanpa dicat dan terdedah kepada cuaca di tepi pantai yang panas dan lembap, di atas tanah tanpa beralas.

Bersempena dengan sambutan 11.11 Single’s Day pada bulan ini, aplikasi platform penghantaran makanan terkemuka tanah air, foodpanda telah melancarkan satu kempen yang terbaharu iaitu ‘Hidup Gaya Panda’ atau ‘Live Like A Panda’.

Apa yang menariknya dengan pelancaran kempen terbaharu untuk sambutan 11.11 Single’s Day edisi kali ini, para pengguna berpeluang untuk memenangi hadiah istimewa sebuah kondominium 3-bilik dengan keluasan 972 kaki persegi di KAIA Heights, sebuah projek pembangunan baharu di Equine Park, yang ditaja oleh pemaju hartanah terkenal UEM Sunrise bernilai lebih daripada RM570,000.

Dalam pada itu, Pengarah Pemasaran foodpanda Malaysia, Bernard Chong. berkata, “Kami berazam untuk membolehkan pelanggan kami yang sentiasa sibuk merasai sendiri betapa ringkas dan mudahnya penggunaan aplikasi foodpanda.

“Sebagai platform yang sentiasa berkembang, kami berusaha mencipta cara yang kreatif untuk mengetengahkan falsafah jenama foodpanda. Kami mahu menunjukkan kepada semua bagaimana hidup mereka boleh menjadi lebih mudah jika mereka memilih untuk membuat pesanan melalui foodpanda dan kami percaya bahawa hasrat ini boleh dicapai menerusi kempen ‘Hidup Gaya Panda’ atau ‘Live Like A Panda’.

“Kempen ini mengingatkan pengguna bahawa mereka boleh hidup dengan tenang dan bersantai, mengetahui bahawa foodpanda akan menghantar apa yang mereka inginkan terus ke rumah mereka”.

Di samping itu, para pengguna aplikasi foodpanda juga berpeluang untuk memenangi hadiah menarik lain antaranya:

Jadi, mesti ada di kalangan anda yang sudah tidak sabar untuk mengetahui bagaimana caranya untuk memenangi kesemua hadiah menarik ini.

Apa yang cuma anda perlu lakukan adalah dengan berbelanja di aplikasi foodpanda sebanyak mungkin bagi mengumpulkan mata ganjaran setiap kali anda menggunakan aplikasi foodpanda untuk penghantaran, pengambilan makanan dan berbelanja di pandamart. Lebih tinggi nilai pesanan anda, lebih banyak mata yang boleh dikumpulkan:

Jangan lupa untuk gunakan kod promosi ‘PANDA’ apabila anda membuat pembayaran untuk melayakkan diri dan mengambil bahagian dalam pertandingan ini.

Semua pelanggan pandapro pula akan memperolehi mata berganda secara automatik untuk semua pesanan yang dibuat dan mereka yang belum melanggan juga boleh mendapatkan mata berganda semasa minggu 11.11 (7 hingga 13 November). Untuk maklumat anda, kempen pertandingan istimewa ini berlangsung dari 1 hingga 30 November 2022.


Guna 2 Bahan Dapur, Asah Mata Pisau Pengisar Tajam Macam Baru Beli. Blender atau mesin pengisar merupakan peralatan dapur yang penting untuk kegunaan mak-mak memasak. Baik nak kisar bawang, cili kering, halia, rempah ratus dan sebagainya semuanya menggunakan mesin pengisar ini, kerana ia lebih cepat berbanding menggunakan batu giling atau lesung batu.Tetapi penggunaan blender yang kerap akan membuatkan mata pisaunya cepat tumpul dan kisaran tidak hancur dengan sempurna.

Sebenarnya ada cara mudah dan tak perlu keluarkan kos yang mahal untuk mak-mak tajamkan kembali mata pisau blender ini. Malah tak perlu pun beli blender yang baru, iaitu hanya menggunakan garam kasar.

Bahan-Bahan:

1 mangkuk garam kasar
1 biji Limau nipis

Cara Membuat:

1. Masukkan garam kasar ke dalam blender lebih kurang 1 minit dan kisar sehingga halus.

2. Setelah itu, keluarkan garam dan bersihkan blender dan mata pisaunya dengan air perahan limau nipis.

Info Ekstra:

Lakukan kaedah ini dua kali dalam sebulan. Hasilnya, pisau blender anda akan semakin tajam dan makanan yang dikisar akan cepat halus tidak seperti sebelumnya.Ini kerana garam kasar mempunyai kristal garam yang sangat keras dan boleh membuatkan pisau blender terasah secara maksimum.

1. Asingkan jenis blender untuk kisar bahan-bahan masakan dan untuk kisar buah-buahan agar tidak berbau dan bercampur rasanya.

2.Jangan isi bekas blender terlalu penuh, hingga menyukarkan untuk bahan-bahan tersebut dikisar halus dengan sempurna.

3.Perlu tahu ada dua jenis blender yang mempunyai fungsi yang berbeza iaitu blender basah dan blender kering. Bagi blender basah, perlu dicampur dengan sedikit air bagi memudahkan bahan dikisar seperti cili kering, bawang, halia dan bagi blender kering, tidak perlu diletak air, seperti kacang tanah, lada hitam dan sebagainya.

4. Jangan menggunakan mesin pengisar terlalu lama melebihi 3 minit. Ia menyebabkan blender mudah rosak dan motornya mudah terbakar. Guna 2 Bahan Dapur, Asah Mata Pisau Pengisar Tajam Macam Baru Beli,

Cat Dinding Rumah Mengelupas . Selepas kediaman terendam lebih dari 2 hari, sudah pasti catnya mula mengelupas selepas banjir surut. Jangan gelabah terus nak cat semula dinding yang rosak. Nanti tak sampai beberapa hari, dah mengelupas semula. Tak nak membazir dan elak melakukan kerja yang sia-sia, ini langkah-langkah yang perlu anda lakukan untuk mengecat semula dinding lembap yang dah mengelupas

Bersihkan terlebih dahulu dinding anda dari sebarang kotoran. Selesai, kupas atau singkirkan semua lapisan cat lama. Boleh guna water preasure atau kikis dengan scrap. Hal ini membantu cat baru yang dialis dapat diserap dan lekat sempurna pada permukaan dinding

Sebaiknya beri masa 1-2 minggu untuk dinding yang terendam air tadi kering sepenuhnya.

Selesai menyingkirkan lapisan cat pada dinding, gunakan kertas pasir untuk menghaluskan permukaan yang kasar. Disamping itu juga, teknik ini juga dapat menanggalkan lapisan cat degil yang sukar ditanggalkan. Teknik ini dapat memastikan dinding anda dalam keadaan kemas dan sedia meneriam cat baru. Secara tidak langsung, ia dapat memberi kesan cat yang lebih cantik dan kemas

Langkah terakhir membersihkan tembok atau dinding yang mengelupas adalah dengan cucian menggunakan air. Bukan cuci beria-ia, cukup sekadar menggunakan kain lembap bagi menyingkirkan kotoran yang tersisa terutamanya habuk yang terhasil disebabkan dinding yang digosok mengunakan kertas pasir. Selesai dicuci dengan air, biarkan dinding kering sepenuhnya sekurang-kurangnya 3-4 jam

Selesai dinding kering sepenuhnya, proses mengecat boleh lah dilanjutkan. Permulaan proses mengecat, cat asa atau dasar perlu dilakukan. Pilih cat asas yang kurang kandungan kapur nya atau Alkali Resisting Primer untuk memastikan lapisan cat yang kedua dapat lekat sepenuhnya. Pastikan cat asas disapu sepenuhnya dan rata hingga menutupi pori dinding

kebiasaanya, cat asas mengambil masa 3 jam untuk kering sepenuhnya. Selesai kering, bolehlah disapukan warna cat yang menjadi piliha. Pastikan anda menggunakan roller untuk permukaan mendatar yang luas dan berus bagi kemasan bersudut sempit atau kecil. Lakukan teknik mengecat dari atas ke bawah. Dan pastikan, ketika sapuan cat pada berus atau roller tidak kering. Jika terlalu kering, ia akan meninggalkan kesan tekstur yang tidak menarik. Jika perlu, cat berwarna perlu di lapiskan lagi sekali selepas lapisan pertama kering sepenuhnya untuk mendapatkan kesan warna yang lebih menarikCat Dinding Rumah Mengelupas

Pernahkah anda mendengar kes mozek lantai rumah ‘meletup’? Atau dalam kata lain, keadaan di mana mozek lantai tercungkil keluar. Kebiasaannya fenomena ini terjadi selepas beberapa tahun rumah siap dan lebih kerap berlaku jika menggunakan mozek yang bersaiz besar.

Terdapat beberapa sebab kepada fenomena ini antaranya :

1. Tanah di tapak rumah mendap.
2. Tidak menggunakan besi BRC pada tapak lantai.
3. Pemasangan mozek yang tidak mengikut spesifikasi.
4. Kesukaran pemasangan konkrit sekata pada semua bahagian mozek terutama untuk mozek bersaiz besar menyebabkan terdapat poket udara yang boleh mengembang.

Ini Cara Penyelesaian!

Cara untuk memperbaikinya adalah membongkar papan jubin yang telah dipasang. Selepas itu, bersihkan permukaan dasar lantai dari kotoran yang melekat dan biarkan hingga dasar lantai kering. Pasanglah jubin yang baru dengan pelekat yang elastic. Salah satunya adalah pelekat dengan bahan polyurethane.
Agar tidak berlaku lagi, pasanglah joint sealent setebal 2cm pada permukaan jubin dengan dinding.

Bahan-bahan:

1 biji Tong cat 5 liter
4 batang kayu sebagai kaki
Span
Skru
Fabrik untuk membalut
Gam lilin

Cara-cara:

Tip: Nak lebih cantik, catkan bahagian kaki